ओशो गंगा/ Osho Ganga: अथातो भक्‍ति जिज्ञासा (शांडिल्य) प्रवचन--27\nविराट से मैत्री है भक्ति—सातवां प्रवचन\n17 मार्च 1978;\nतद्यजि पूजायामिरेषा नैवम!।।66।।\nपादोदक तु पाद्यमव्याप्ते।।67।।\nपत्रोदेर्दानमन्यथा हि वैशिष्टचम्।।70।।\nकहा सबल तुम, कहा निर्बल मैं, प्यारे, मैं दोनों का ज्ञाता।\nतप, संयम, साधन करने का\nमुझको कम अभ्यास नहीं है,\nपर इनकी सर्वत्र सफलता\nपर मुझको विश्वास नहीं है,\nधन्य पराजय मेरी जिससे\nबचा लिया दंभी होने से\nजो न कहीं भी जीते ऐसों\nमें भी मेरा नाम नहीं है\nमुझे उड़ा ले जाना नभके\nहर झोंके का काम नहीं है,\nपर तुम अपनी मुस्कानों में\nसौ तूफान लिये आते हो,\nकहीं, किधर को भी ले जाओ; सहसा मेरा पर खुल जाता।\nकहां सबल तुम, कहा निर्बल मैं, प्यारे, मैं दोनों का ज्ञाता।\nवज्र बनायी छाती मैंने\nचोट करे घन तो शरमाए,\nभीतर—भीतर जान रहा हूं\nजहां कुसुम लेकर तुम आए,\nऔर दिया रख उसके ऊपर\nटूक—टूक हो बिखर पडेगी,\nप्रात पवन के छूने पर ज्यों फूल खिला भू पर झड़ जाता।\nकहां सबल तुम, कहा निर्बल मैं, प्यारे, मैं दोनों को ज्ञाता।\nभक्ति का आविर्भाव है मनुष्य की निर्बलता में। भक्ति का आविर्भाव है मनुष्य की असहाय अवस्था में, मनुष्य की दीनता में। मनुष्य एक छोटा—सा अंश है इस विराट का। संघर्ष करके जीतना भी चाहो तो न जीत सकोगे। जिससे संघर्ष करना है, वह विराट है। जो संघर्ष करने चला है, बूंद से ज्यादा उसकी सामर्थ्य नहीं। हार सुनिश्चित है। जो जीतने चलेगा, हारेगा, भक्ति का शास्त्र इस सूत्र को गहराई से पकड़ लेता है।—जो जीतने चलेगा, वह हारेगा। और इसे रूपातरित कर देता है। भक्ति कहती है हारने चलो और जीतोगे। क्योंकि देखा हमने—जो जीतने चला, हारा। तुम गणित को उलटा कर दो। जो हारा, सो जीता। जो झुका, वही बचा। जो मिटा, वही बचा।\nधन्य पराजय मेरी जिसने\nबचा लिया दंभी होने से,\nमनुष्य लड़ना चाहता है। अगर कोई और न मिले लड़ने को तो अपने से ही लड़ने लगता है, लेकिन बिना लड़े मनुष्य को चैन नहीं। और जब तक तुम लड़ोगे तब तक भक्त न हो सकोगे। जब तक तुम लड़ोगे, तब तक तुम विभक्त रहोगे। विभाजित रहोगे, खंडों में बंटे रहोगे।\nअखंड़ के साथ एक छंद में बंध जाना है। विराट में लीन हो जाना है। विराट से मैत्री है भक्ति, विराट से प्रेम है भक्ति। लड़ने के बहुत उपाय हैं। सीधे स्थूल उपाय हैं, सूक्ष्म बारीक उपाय हैं, वितान सीधे ही लड़ने चल पड़ता है। वितान को भाषा सीधी—साफ है, लडाई की भाषा है। प्रकृति पर विजय पानी है। जैसे कि हम प्रकृति से अलग हैं। हम ही तो प्रकृति हैं। विजय कौन पायेगा, किस पर पायेगा? यहां विजेता होने को दो कहा हैं? यहां एक ही विस्तार है। यहां बाहर भी वही है, भीतर भी वही है। लेकिन वितान स्थूल भाषा बोलता है। कम से कम ईमानदार भाषा बोलता है।\nधार्मिक कर्मकांड़ और भी ज्यादा चालाक है। वे लड़ते भी हैं और दिखलाते हैं ऊपर—ऊपर से जैसे लड़ते नहीं। तुम यश करते, हवन करते, तप करते, व्रत करते—कोई नहीं कहेगा कि तुम लड़ रहे हो। लेकिन गौर से देखो, तुम लड़ रहे हो। जब तुम व्रत करते हो तब तुम क्या कह रहे हो? तुम यह कह रहे हो—सिद्ध कर दूंगा कि मैं तुझे पाने के योग्य हूं। कि अपने अधिकार की घोषणा कर रहा हूं। कि देखो मैंने कितने उपवास किये, कितने व्रत किये, कितना प्राणायाम, कितना योग, कितने आसन साधे। कितनी कुछ साधना की मैंने! अब और क्या चाहिए? मूल्य तो मैंने सब चुका दिया है। अब और क्या पात्रता की कमी है! लेकिन यश हो, व्रत हो, हवन हो, पूजापाठ हो, अगर तुम्हारी वृत्ति अपने को सिद्ध करने की है, तो चूकोगे। अगर तुम दावेदार हो, तो चूकोगे। तुम जो कर रहे हो, अगर मिटने की कला हो तो जरूर पा लोगे। लेकिन अगर पाने चले हो, तो तुम्हारी चूक सुनिश्चित है। इसे प्रथम चरण में ही साफ—साफ समझ लेना—यह चरण किसलिए उठाया है। जीतने चले हो परमात्मा को, प्रकृति को? या परमात्मा और प्रकृति से हारने चले हो?\nआज के सूत्र बहुमूल्य हैं। पहला सूत्र—\n'तद्यजि: पूजायाम् इतरेषा न एवम्।।\nभागवत पूजा के बिना और प्रकार के अनुष्ठान को यजन कहा है। उसे भजन नहीं कहा है। यजन का अर्थ है—यत्न, प्रयत्न, प्रयास। भजन का अर्थ है—प्रसाद। यजन का अर्थ है—छीनाझपटी। तुम परमात्मा से छीनने चले हो। तुमने आयोजन किया है। तुम कहते हो—देखें, कैसे तू बचेगा? तुम कहते हों—हमने धन भी पा लिया, पद भी पा लिया, अब हम तुझे भी पाकर रहेंगे। तुम परमात्मा को भी मुट्ठी में करने चले हो तो यजन। यजन सुंदर शब्द नहीं है। भजन अदभुत शब्द है। यजन भजन के ठीक विपरीत शब्द है। यजन का अर्थ है—विधि—विधान, पद्धतियां, जिनके द्वारा हम परमात्मा को अपनी मुट्ठी में कर लेंगे। भजन का अर्थ है, विश्राम; जिसके द्वारा हम परमात्मा की मुट्ठी में हो जाएंगे। इस भेद को खूब समझ लेना क्योंकि इस भेद पर सारी यात्रा निर्भर है।\nशांडिल्य ठीक कहते हैं, भगवत पूजा के बिना और सब यजन है। स्वर्ग पाना चाहते हो, तो तुम जो कर रहे हो वह यजन है। परलोक में सुख पाना चाहते हो, तो तुम जो कर रहे हो वह यजन है। तुम जब तक कुछ पाना चाहते हो तब तक तुम जो कर रहे हो, वह यजन है। यजन निंदा का शब्द है भक्तों की दुनिया में। तुम जिस दिन अकाम होकर प्रेम में तल्लीन हुए हो, निष्काम होकर रस में डूबे हो, कुछ पाने को नहीं है, कहीं जाने को नहीं है, कोई गंतव्य नहीं है, तुम हल्के हो, निर्भार हो, शात और आनंदित हो, जैसा परमात्मा ने तुम्हें बनाया है, इस क्षण तुम जैसे हो उससे राजी हो, परम संतुष्ट हो, उस संतोष से जो राग उठता है, उस संतोष से जो गंध उठती है, वह भजन है। तुम डोलने लगते हो आनंद में, जितना दिया है परमात्मा ने वह इतना ज्यादा है कि पहले उसका अनुग्रह तो कर लो। मांगनेवाला कहता है—जों दिया है वह काफी नहीं है। मांगने वाले के मन में शिकायत है। मांगनेवाला नाराज है। मांगनेवाले कह रहा है कि मेरे साथ अन्याय हुआ है। मांगनेवाला परमात्मा को दोषी करार दे रहा है, कि तूने यह कैसी दुनिया बनायी, कि तूने यह मुझे कैसा बनाया? ऐसा ही होना था, ऐसा होना था, और तूने यह क्या कर दिया। इतना दुख, इतने काटे, इतना अंधेरा, इतना भटकाव! तू दयावान नहीं है। और तूने हमें बिना तैयारी के जगत में भेज दिया, पाथेय भी नहीं दिया। रास्ते का इंतजाम भी नहीं जुटाया। कलेवे तक का आयोजन नहीं किया। दे दिया है धक्का अंधेरे में। तू कैसा पिता है? चाहे तुम साफ कहो या न कहो लेकिन जब भी तुम मांगते हो, तब तुम अनुग्रह के विपरीत जा रहे हो।\nअनुग्रह का अर्थ होता है—जो तूने दिया है वह इतना ज्यादा है, मेरी कोई पात्रता नहीं थी और तूने इतना दिया! जीवन दिया, आंखें दी, जगत का सौंदर्य दिया, सूरज—चांद—तारे दिये, इतने प्यारे लोग दिये, इतना रसविमुग्ध लोक दिया। मैं नहीं था, मुझे है किया? मैं शून्य था, मुझमें प्राण फूंके : मुझमें सांसें डाली, मेरे हृदय में धड़कन दी। और हृदय में धड़कन ही न दी, प्रेम के अपूर्व श्रोत दिये। चैतन्य दिया। जागृति की क्षमता दी; ध्यान का बीज डाला, समाधि का उपाय किया, और क्या चाहिए? सब जो चाहिए मिला है, ऐसे भाव से जो उठता है, भजन। जो मिला है वह कम है और मेरी पात्रता उससे ज्यादा है, ऐसे भाव से जो किया जाता है, वह यजन। यजन से बचना। यजन में प्रेम नहीं है। भजन प्रेम है, शुद्ध प्रेम है।\nखुशी जो आरजी शै है न मैं कभी लूंगी\nजो हो सका तो बस एक सोजे—दायमी लूंगी\nजिगर में दर्द, रगों में टीस, आंखों में अश्क\nतेरी खुशी है तो मैं इस तरह भी जी लूंगी\nनिहा है खूने—जिगर में ही गर हयसे—दवाम\nतो मुस्कुरा के मैं खूने—जिगर भी पी लूंगी\nरमूजे—दिल को छिपाने के वास्ते ऐं दोस्त!\nतेरी कसम है कि मैं अपने होंठ सी लूंगी\nदलीले—राहे—मुहब्बत खिरद तो बन न सकी\nजुनूने—शौक से अब दसें—रहबरी लूंगी\nदलीले—राहे—मुहब्बत खिरद तो बन सकी\nजो बुद्धि है, यह तो मार्गदर्शक नहीं बन सकी। बुद्धि मार्गदर्शक बन ही नहीं सकती है। बुद्धि से जो पैदा होता है, वह यजन है। विधि—विधान, मंत्र—यंत्र, यज्ञ— हवन, व्यवस्था, जिसके द्वारा हम परमात्मा को फांस लेंगे। व्यवस्था, जैसे कि कोई मछली को फांसने के लिए जाल बनाता है। जैसे मछुआ जाल फेंकता है, ऐसा यजन है। बुद्धि यजन कर सकती है। बुद्धि कहती है, ऐसा करो, ऐसा करे, ऐसा करो; बुद्धि गणित दे सकती है गणित में परमात्मा नहीं आता। विचार में परमात्मा नहीं आता। विचार का जाल उसे न पकड़ पाएगा। उसे तो सिर्फ प्रेम का जाल ही पकड़ पाता है। और मजा यह है कि प्रेम का जाल पकड़ना ही नहीं चाहता। प्रेम का जाल पकड़ा जाना चाहता है। यह ऐसा खेल है, मछुआ तो जाल फेंकता है मछली पकड़ने को, भक्त परमात्मा को पुकारता है कि जाल फेंको और मुझे फांस लो। मैं फंसने को राजी हूं। मैं प्रतीक्षा में हूं कि कब तुम्हारा जाल आए और मुझे फांस ले दलीले—राहे—मुहब्बत खिरद तो बन न सकी प्रेम के रास्ते पर, भक्ति के रास्ते पर बुद्धि तो मार्गदर्शक हो नहीं सकती, न हो सकी कभी। जुनूने—शौक से अब दसें—रहबरी लूंगी अब तो पागलपन से—जुनूने—शौक से—मार्गदर्शन पूछना होगा। यजन बड़ा बुद्धिपूर्वक है। भजन पागलपन है। पंडित यजन में पड़ जाता है, प्रेमी भजन करता है। ये जो देश भर में यज्ञ होते रहते हैं—ये सब यजन हैं। ये सब आदमी की बुद्धिमानी से निकल रहे हैं। ये आदमी के हृदय से आविर्भूत नहीं हैं। शांडिल्य कहते हैं—एक ही बात खयाल रखना, भगवत—पूजा। 'पूजायाम् इतरेषा'। एक ही बात याद रखना— भगवत—प्रेम। और प्रेम के अपने अनूठे मार्ग हैं। प्रेम व्यवस्था से नहीं चलता। प्रेम स्वस्फुरणा से चलता है। मुल्ला नसरुद्दीन एक स्त्री के प्रेम में था। और उसने बहुत पत्र लिखे—जैसे प्रेमी लिखते हैं। और बड़े सुंदर पत्र लिखे। उन पत्रों में बड़ा काव्य था, बड़ा संगीत था, सौंदर्य था। फिर प्रेम टूट गया। तो वह प्रेमिका के पास गया और उसने कहा कि कम से कम मेरे पत्र तो लौटा दो। उसकी प्रेमिका ने कहा—यह भी हद हो गयी, पत्रों का तुम क्या करोगे? मुल्ला ने कहा अब तुमसे क्या छिपाना, एक पंडित से लिखवाए थे, पैसे देने पड़े हैं; और फिर अभी मेरी जिंदगी और बाकी है, फिर किसी से प्रेम में पडूगा ही न, पत्र काम आ जाएंगे। तुम इनका रखकर भी क्या करोगे? बुद्धि ऐसे ही उपाय खोज लेती है। तुम जब किसी पंडित को बुलाकर कहते हो, तनख्वाह दे देंगे, हमारे घर पूजा कर जाना, तो तुम क्या कह रहे हो? तुम प्रेम पत्र किसी और से लिखवा रहे हो। तुम परमात्मा को भी प्रेम पत्र अपना नहीं लिख सकते! टूटी—फूटी भाषा सही, भाव होने चाहिए। इस पंडित को कैसे भाव हो सकते हैं? जिस आदमी ने मुल्ला नसरुद्दीन के लिए प्रेमपत्र लिखे, इसके प्रेम पत्र कैसे होंगे? न इसने इसकी प्रेयसी देखी, न इसकी प्रेयसी से इसे कोई प्रेम है, न कुछ लेना— देना है, ये कोरे होंगे, इनके भीतर हृदय कहें भी नाचेगा नहीं। शब्दों का जमाव होगा, शब्द ही शब्द होंगे; राख की तरह, इनके भीतर अंगारा होगा ही नहीं। हृदय हो तो अंगारा दहकता है। लेकिन तुम जब पुजारी को रख लेते हो अपने घर में पूजा के लिए और वह आकर रोज घंटी बजाकर घड़ी भरको पूजा कर जाता है, अपनी नौकरी निबटा जाता है—उसे क्या मतलब है परमात्मा से? उसे नौकरी से प्रयोजन है। कल अगर उसे कोई ज्यादा पैसे देने को तैयार होगा तो वह वहा नौकरी करने चला जाएगा। तुम जिस दिन तनख्वाह न दोगे उसी दिन पूजा बंद कर देगा। उसे परमात्मा से कुछ लेना—देना नहीं है। और तुम्हें भी क्या परमात्मा से लेना—देना है। अन्यथा तुम बीच में इस बिचवैइए को लेते! तब तुम रो लेते, अपनी टूटी—फूटी भाषा बोल लेते, कुछ दुहराने की जरूरत नहीं है, न ही उपनिषद कंठस्थ होने चाहिए, न कुरान याद करने की कोई जरूरत है, तुम्हें जबान दी है, हृदय दिया है, तुम्हें भाव दिये हैं, अपना गीत खुद बना लो, अपनी प्रार्थना खुद रच लो। रचने की भी क्या जरूरत है, क्योंकि परमात्मा तुम्हारे भाव पहचानता है, तुम्हारी भाषा से कुछ लेना—देना नहीं है उस तक भाषा पहुंचती ही नहीं। तो भाषाएं तो कितनी हैं! जमीन पर कोई पांच हजार भाषाएं हैं। और यह जमीन कोई अकेली जमीन है, ऐसा नहीं। वैज्ञानिक कहते हैं कम से कम पचास हजार जमीनों पर जीवन है। वह भी कम से कम। इतने पर तो होना ही चाहिए। इससे ज्यादा पर भी हो सकता है। इस छोटी—सी जमीन पर पांच हजार भाषाएं हैं। पचास हजार जमीनों पर कितनी भाषाएं होंगी? तुम्हारी सब की भाषाएं समझते—समझते परमात्मा पागल नहीं हो जाएगा?\nभाव समझा जाता है, भाषा नहीं समझी जाती।\nमैं एक बार अपने एक मित्र के साथ में बाजार गया। ऐसे बाजार जाने में मुझे कभी रस नहीं रहा। कभी कुछ खरीदने बाजार नहीं गया। मित्र जा रहे थे, उन्होंने कहा कभी तो चलो, तो मैं उनके साथ हो लिया, उनके घर मेहमान था। वह सब्जियां खरीदने लगे। छोटा गाव, तो दुकानदारों से पूछने लगे—इसका भाव क्या है? भाव शब्द सुनकर मुझे बहुत रस आया। मैंने उनसे पूछा कि गजब की बात पूछ रहे हो! दाम पूछने चाहिए, तुम भाव पूछ रहे हो! उन्होंने कहा कि इसमें फर्क है कुछ? मैंने कहा, फर्क तो भारी हो गया। भाव ही पूछा जाना चाहिए असल में। दाम तो ऊपर—ऊपर है, कीमत तो ऊपर—ऊपर है, भाव भीतर है।\nपरमात्मा तुमसे यह नहीं पूछेगा तुमने कैसे प्रार्थना की? कितनी कीमती प्रार्थना की? कितने कीमती शब्दों का उपयोग किया? यही पूछेगा—क्या भाव? तुम्हारा भाव क्या है? लेकिन तुमने शायद भाव वाली प्रार्थना की ही नहीं कभी। तुम जब गए मांगने गये हो। तुम्हारी सारी प्रार्थनाएं सकाम हैं। कभी कहते हो, बेटा नहीं पैदा हुआ तो बेटा पैदा हो जाए; कभी कहते हो बेटा पैदा हो गया तो उसकी नौकरी नहीं लगी, नौकरी लग जाए; कभी कहते हो पत्नी बीमार है; कभी कहते हो कुछ, कभी कुछ। तुम जब जाते हो तब क्षुद्र की मांग लेकर जाते हो। उस विराट के सामने तुम क्षुद्र की मांग लेकर खड़े होते हो। अपमानजनक है यह। ऐसे यजन छोड़ो। उसके सामने तो आंसुओ से भरी हुई आंखें ले जाओ। उसके सामने तो झुक जाओ भाव में। उसके सामने तो चुप हो जाओ तो चलेगा, बोलने की इतनी कोई आवश्यकता नहीं है। बोल अपने से आता हो तो ठीक, मगर उधार न हो।\nमैं तुम्हें ऐसी ही प्रार्थना सिखाना चाहता हूं जो तुम्हारे भीतर जनमती हो; जो तुम्हारा फूल हो। झुक जाना, अगर कोई भाव उठे तो कह देना, मगर पहले से सोचकर भी मत जाना, अन्यथा झूठ हो जाएगा। परमात्मा के सामने तुम अभिनय मत करना। अभिनय का रिहर्सल होता है, पहले से आदमी तैयारी करता है—क्या कहूंगा, क्या नहीं कहूंगा, सब बिठा लेता है, जमा लेता है, उसीमें तो सब झूठ हो जाता है। तुम सब तय करके गये कि ऐसा—ऐसा कहूंगा, फिर तुमने वही—वही कह दिया। यह तो झूठ हो गया। उस क्षण की भाव— अभिव्यंजना न रही। बासा हो गया। तुम पहले ही इसे कह चुके थे अपने सामने। जब जाकर इसे तुमने दोहराया। यह तो ग्रामोफोन का रेकॉर्ड हो गया। तुम्हारी स्मृति ने दोहरा—दोहरा कर भर लिया था अपने भीतर, जाकर उगल दिया। यह तो एक तरह का वमन हुआ। परमात्मा के सामने झुकों, और कोई भाव उठता हो तो उठने दो, न उठता हो तो न उठने दों—उठाने की कोई जरूरत नहीं है। वह तुम्हारे मौन को समझेगा। टूटे—फूटे शब्द आते हों, आने दो, शब्दों के पीछे छिपे हुए तुम्हारे हृदय की धड़कन को समझेगा। वही समझा जाता है, भाव ही समझा जाता है।\nमैंने उन मित्र से लौटकर कहा कि आप साग—सब्जी ले आए, मैं भी कुछ ले आया हूं। मुझे यह भाव शब्द बहुत रुच गया। तुम जो पूछने लगे दुकानदारों से—क्या भाव है? न तुम्हें खयाल था, न दुकानदार को खयाल था कि तुम क्या पूछ रहे हो, लेकिन यह शब्द प्यारा है। तुम मंदिर जाते हो, क्या भाव है? कुछ मांगने जा रहे हो, तो यजन। कुछ चढ़ाने जा रहे हो, तो भजन। कुछ देने जा रहे हो तो भजन, कुछ लेने जा रहे हो तो यजन। जहा तुम लेने जाते हो वह बाजार और जहा तुम देने जाते हो वह मंदिर।\n' भगवत—पूजा के बिना और प्रकार के अनुष्ठान को यजन कहते हैं '। केवल भगवत—पूजा ही मुक्ति का उपाय है, शांडिल्य कहते हैं। उसके सिवाय जो नाना प्रकार के यश, व्रत और सकाम पूजा आदि हैं, वे सब बंधन के कारण हैं। फिर बंधन स्वर्ण के भी हों तो क्या? लोहे की जंजीरें हों कि सोने कि जंजीरें, सब बराबर हैं। तुमने जंजीरें बाजार में ढाली कि मंदिर में ढाली, इससे कुछ फर्क नहीं पड़ता। इच्छा मात्र जंजीर बन जाती है। वासना मात्र बंधन बन जाती है। तुमने कुछ भी मांगा—वैकुठ मांगा, स्वर्ग मांगा, और भूल हो गयी।\nप्रेमी कुछ मांगता नहीं। प्रेमी कहता है, मुझे स्वीकार कर लो, मुझे ले लो, मुझे अपना कर लो, मुझे अपना लो, मुझे मिटा दो मेरी तरह, तुम ही तुम फैल जाओ मेरे ऊपर, तुम्हारा ही रंग मेरा रंग हो।\nएक मित्र ने कल प्रश्न पूछा था कि संन्यास का क्या अर्थ है? और संन्यास में गैरिक—वस्त्र पहनने क्यों अनिवार्य हैं? संन्यास का अर्थ होता है, तुमने अपना रंग छोड़ा, गुरु जो रंग पकड़ा दे पकड़ा, यह तो प्रतीक है, गैरिक तो प्रतीक है। गैरिक रंग में कुछ नहीं रखा है, असली भीतर एक भाव छिपा है, वह यह कि अब गुरु जो रंग देगा उसी रंग में रहूंगा। यह तो शुरुआत है, कपड़े रंगने से तो शुरुआत है। आत्मा को रंगना है। अगर तुम कपड़ा रंगने से ही ड़र गये और कपड़ा रंगने की भी हिम्मत न दिखायी, तो और आगे कैसे बढ़ोगे? कपड़ा रंगने से कुछ होनेवाला नहीं है। लेकिन कपड़ा रंगना तो केवल सूचक है, प्रतीक है, तुम्हारी तरफ से इशारा एक है कि मैं राजी हूं रंगो मुझे। उंडेल दो अपना रंग मेरे ऊपर, मैं झेलूंगा। मैं भागूंगा नहीं, मैं तुम्हारे प्रति खुला हूं।\nफिर इससे कोई फर्क नहीं पड़ता कि कौन—सा रंग गुरु दे दे।\nबूद्ध ने पीला रंग दिया अपने भिक्षुओं को, चलेगा। जैनों ने सफेद रंग पसंद किया, चलेगा। सूफी हरा रंग ' बुद्ध पसंद करते हैं, चलेगा। रंग का इतना बड़ा सवाल नहीं है, सब रंग उसके हैं, अगर शिष्य यह कहता है कि अब मैं तुम्‍हारे रंग में रंगने को राजी हूं तुम्हारी जो मर्जी हो, तुम मुझे पागल होने को कहोगे तो मैं पागल होने को राजी तुमने पूछा है—क्या कपड़े का रंगना अनिवार्य है? कपड़ा है ही नहीं वहा। न रंग का सवाल है, न कपड़े का सवाल है, लेकिन तुम्हारी तरफ से यह इशारा जरूरी है, अनिवार्य है—नहीं तो शिष्य कोई कैसे होगा?—यह इशारा जरूरी है। कि अब जो मर्जी!\nइब्राहिम सम्राट था, अपने गुरु के पास गया और गुरु ने ऐसी मांग की जो उसने कभी अपने किसी और शिष्य से न की थी। इब्राहिम झुका तो गुरु ने कहा कि सच में झुक रहे हो? इब्राहिम ने कहा कि नहीं झुकना होता तो आता ही नहीं। कोई मुझे लाया नहीं, अपने से आया हूं; झुक रहा हूं। तो इब्राहिम से पूछा उसके गुरु ने, प्रमाण दे सकोगे? इब्राहिम हाथ फैलाकर खड़ा हो गया और उसने कहा, आज्ञा दें। और बड़ी अजीब आशा दी गुरु ने।\nगुरु ने कहा, कपड़े फेंक दो, नग्न हो जाओ। इब्राहिम ने एक क्षण भी सोचा नहीं, पकड़े फेंक दिये और नग्न हो गया। सम्राट था! और गुरु भी अदभुत था! गुरु ने कहा, उठा लो वह जुता जो पड़ा है, निकल जाओ, बाजार में, मारते जाओ अपने सिर पर जूता, इकट्ठी होने दो भीड़, पूरे गांव का चक्कर लगा कर आ जाओ। और इब्राहिम चला गया। अपनी ही राजधानी में, नंगा, सिर पर जूता मारता!\nजो गुरु के पुराने शिष्य थे उन्होंने कहा—यह जरा ज्यादती है। ऐसा आपने हमसे तो कभी नहीं कहा था। और सम्राट के साथ तो थोड़ा सदय होना था, बिचारा आया झुकने को यही क्या कम था? गुरु ने कहा मुझसे मत पूछो, इब्राहिम से ही पूछ लेना।\nऔर इब्राहिम जब लौटा कोई घंटे भर अपनी ही राजधानी में जूता मारते हुए—हजारों की भीड़ इकट्ठी है, लते पागल चिल्ला रहे हैं, लोग पत्थर फेंक रहे हैं, लोग कह रहे हैं यह हो क्या गया, लोग मजाक कर रहे हैं, सारा गांव हंस रहा है, बच्चे, बूढ़े, स्त्रिया, सब इकट्ठे हो गये हैं, जुलूस चल रहा है उसके पीछे और इब्राहिम हंस रहा है, आनंदित हो रहा है और जूते मार रहा है और नग्न घूम रहा है—लौट आया। जब इब्राहिम लौट कर आया तो वह आदमी ही दूसरा था। गुरु ने अपने शिष्यों को कहा, इब्राहिम से पूछ लो। इब्राहिम ने कहा कि इस एक घड़ी में जो जानने को मिल गया, वह जन्मों—जन्मों में नहीं जाना था। और जो मैं पाने आया था, वह मुझे मिल ही गया। मेरा अहंकार गिर गया। यही बाधा थी। वह गुरु के चरणों में गिर पड़ा और उसने कहा—तुम्हारी कृपा! एक क्षण में मिटा दिया, एक घड़ी भर में मिटा दिया! मैं तो सोचता था वर्षों तपश्चर्या करनी पड़ेगी। सम्राट हूं, अकड़ा हुआ, अहंकार से भरा हुआ, अहंकार में ही जीया हूं, कैसे छूटेगा यह अहंकार—मैं तो यही सोचते—सोचते आया था, कैसे छूटेगा? और तुमने क्षणभर में छुड़ा दिया। और जरा—से उपाय से छुड़ा दिया।\nअब तुम यह मत सोचना कि जूते मारने से कोई अहंकार छूट जाता है। नहीं तो एकांत में खड़ा होकर नग्न, तुम अपने को जूते मार लो, कि जब विधि काम करती है तो अपने कमरे में बंद हो गये, जूता लिया, नंगे हो गये और मार लिया जूता। घड़ी भर नहीं, दो घड़ी मारते रहे तो भी कुछ न होगा। न नग्न होने से कुछ होगा। बात समझो। भाव समझो। यह तो सिर्फ उपाय था। लेकिन इब्राहिम ने एक इशारा दे दिया कि अब जो कहोगे! यह बिलकुल पगलपन की बात है। इब्राहिम को कहना चाहिए था कि यह क्या पागलपन करवा रहे हो? नंगे होने से क्या होगा? यही मित्र ने पूछा है—नंगे होने से क्या होगा? गैरिक वस्त्र पहने से क्या होगा? उन्होंने यह भी पूछा है कि क्या आप मुझे बिना गैरिक वस्त्रों के संन्यास नहीं दे सकते? कुल तुम मुझसे कहोगे— ध्यान से क्या होगा? क्या आप मुझे ध्यान के बिना संन्यास नहीं दे सकते? प्रार्थना से क्या होगा? क्या मैं बिना प्रार्थना के संन्यासी नहीं हो सकता? यह तो सिर्फ इशारा है, यह तो इस बात का इशारा है कि आप जो भी कहेंगे, यह पगलपन तो यह पग़ालपन सही।\nकल मैंने धर्मयुग में मेरी एक संन्यासिनी 'प्रीति' पर एक लेख देखा। उसमें एक शब्द मुझे पसंद आया। जिसने रिपोर्ट लिखी है 'प्रीति' के ऊपर धर्मयुग में, उसने शब्द उपयोग किया है 'रंग रजनीशी'। वह मुझे जंचा। वह गैरिक नहीं है, 'रंग रजनीशी'! उसकी तैयारी हो तो ही संन्यास संभव है। उतना छोड़ने के लिए मन राजी हो, तो ही।\nऔर बहुत कुछ छोड़ना पड़ेगा, यह तो शुरुआत है। यह तो ऐसा समझो कि सम्राट से उसके गुरु ने कहा होता, पहले टोपी दौड़ो। और वह कहाता—टोपी छोड़ने से क्या होगा? क्या बिना टोपी छोड़े ज्ञान नहीं हो सकता? वह टोपी छुड़वाना तो सिर्फ शुरुआत थी। फिर वह कहता—अचकन गिराओ, कमीज गिराओ, कोट गिराओ, अब पाजामा भी गिर जाने दो, अब 'अंड़रवियर' भी छोड़ दो, ऐसा धीरे—धीरे! मैं जानता हूं कि तुम इकट्ठे नग्न न हो सकोगे। तुम्हारी इतनी हिम्मत नहीं है। तुमसे कहता हूं टोपी उतारो। चलो जी टोपी ही सही, उतारो तो! कुछ तो उतारो, थोड़ा तो भार हल्का हो!\nगुरु के रंग में रंग जाना शिष्यत्व है। और उसी रंग में रंगने से तुम्हें परमात्मा के रंग में रंगने की कला आएगी। सकाम न हो प्रार्थना। सकाम न हो पूजा। कोई वासना न हो पाने की। आह्लाद से हो, आकांक्षा से नहीं। आनंद से हो, अनुग्रह से हो, अपेक्षा से नहीं। बस, वहीं सारा भेद है। तुम सत्यनारायण की कथा करवा लेते हो, कभी हवन भी करवा लेते हो, कभी यज्ञ करवा लेते हो, और बड़ा आश्चर्य है, करोड़ों रुपये यश पर फूंके जाते हैं, और यज्ञ धार्मिक अनुष्ठान ही नहीं है। यजन है, भजन नहीं है। घी डालो, गेहू डालो, जो तुम्हें डालना हो डालते रहो, सब आग खा जाएगी। तुम जब तक अपने को न डालोगे तब तक कोई यश पूरा नहीं होता। जिस दिन तुम यह गेहू और घी इत्यादि डालने का पागलपन छोड़ोगे, अपने को डाल दोगे आग में, तुम जिस दिन कहते कि मैं जलने को तैयार हूं र उस दिन क्रांति घटती है, उस दिन भक्त का जन्म होता है।\nअरबाबे—मुहब्बत ने तराशे है सनम और\nबुतखानए—फितरत का न खुल जाए भरम और\nकरता रहे सैराबे—गमे—दिल कोई ऐं काश!\nऔर मैं यह कहे जाऊं 'दिये जा मुझे गम और'\nकुछ कम नहीं तो भी, मगर ऐ गर्दिशे—दौरा!\nहम क्या कहें उस बुत का है अंदाजे सितम और\nइस राज से वाकिफ नहीं काफिर हो कि मोमिन\nदुनियाए—मुहब्बत के हैं दैर और हरम और\nजितना कोई मिटता है, रहे—इश्क मैं 'नाहीद'\nउनकी निगाहे—नाज का होता है करम और\nप्रेम के मंदिर और प्रेम की मस्जिदें अलग ही हैं। तुम्हारे मंदिर और मस्जिदों से उनका कुछ लेना— देना नहीं।\n—न तो तुम्हारा पंडित परिचित है, न तुम्हारा मौलवी परिचित है इस रहस्य से—\nदुनिया ए—मुहब्बत के हैं दैर और हरम और\nवह जो प्रेम की दुनिया है, उसके मंदिर और, उसकी मस्जिदें और; उसके यश और, उसके हवन और, उसके विधि—विधान और। परमात्मा से मैलने नहीं जाता भक्त, देने जाता है, अपने को लुटाने जाता है। जितना कोई मिटता रहे, उतना ही होता चलता है। इधर मिटता है, उधर जन्मता है।\nजितना कोई मिटता है, रहे—इश्क में 'नाहीद'\nयह जो प्रेम का रास्ता है, भक्ति, इस पर जो जितना मिटता है—\nपरमात्मा की अनुकंपा उसे उतनी ही ज्यादा मिलती है।\nऔर दया बरसती है, और कृपा बरसती है। जिस दिन तुम पूरे मिट जाते हो, उस दिन तुम्हारे भीतर परमात्मा का आविर्भाव होता है। उस दिन भक्त भगवान हो जाता है।\nइसलिए शांडिल्य प्रारंभ से ही इस सूत्र में क्रियाकांड़ को इनकार कर देते हैं। इसका अर्थ यह नहीं है कि शांडिल्य कह रहे हैं—तुम पूजा भी मत करना। इसका यह भी अर्थ नहीं है कि वह कह रहे हैं कि तुम्हें अगर मूर्ति प्रिय हो तो तुम मूर्ति के सामने बैठकर गुफ्तगू न करना। वह यह भी नहीं कह रहे हैं कि तुम्हें अगर गीत प्यारा हो और तुम गाना चाहो परमात्मा को तो मत गाना। वह इतना ही कह रहे हैं कि यह सब सहज हो। और आकांक्षा शून्य हो। इस प्रार्थना और पूजा का आनंद प्रार्थना और पूजा में ही हो, किसी और लक्ष्य को पाने में नहीं।\nतुम किसी के प्रेम में हो और कोई पूछे कि तुम क्यों प्रेम में हो, किसलिए प्रेम में हो, क्या पाना चाहते हो? अगर तुम उत्तर दे सको, तो तुम्हारा प्रेम गलत। अगर तुम कह सको कि इस स्त्री के बाप के पास बहुत धन है, अकेली बेटी है, इसलिए प्रेम में हैं, तो तुम प्रेम में हो ही नहीं। तुम अगर प्रेम में हो तो तुम कहोगे—बस प्रेम के कारण प्रेम में हूं। प्रेम की वजह से प्रेम में हूं इसके पीछे और कोई लक्ष्य नहीं। प्रेम अपने आप में इतना बड़ा पुरस्कार है, और क्या मांगना है?\nइसलिए खयाल रखना, शांडिल्य यह नहीं कह रहे हैं कि तुम पूजा मत करना। लेकिन पंडित को बीच में मत लाना। यह भी नहीं कह रहे हैं कि तुम प्रार्थना मत करना। लेकिन प्रार्थना रटी—रटाई तोते की भांति न हो। और यह भी नहीं कह रहे हैं कि तुम झुकना मत मंदिर में, या मस्जिद में, या जहा तुम्हारी मर्जी हो, क्योंकि उन्होंने कहा—जहा तुम्हारी आंखें भर जाएं वहीं झुक जाना। और जिससे तुम्हारे नेत्र तृप्त हो, वहीं झुक जाना। जिससे तुम्हें सुख की झलक मिले, वहीं झुक जाना। जहा शांति का आकाश खुले, वहीं झुक जाना। सिर्फ कह यह रहे हैं कि इस झुकने को अभ्यास मत बनाना। यह झुकना सहज हो, अनायास हो, अप्रयास से हो, इसके पीछे यत्न न हो। तुम झुकने का निरंतर अभ्यास कर—करके अगर झुकोगे, झुकना झूठा हो जाएगा। जिसका भी अभ्यास किया जाता है, वही चीज झूठी हो जाती है।\nतुम किसी मित्र से मिलने जा रहे हो और तुम रास्ते भर सोचते गये--क्या कहूंगा, क्या ' कहूंगा; अभ्यास कर लिया बिलकुल कि कहूंगा कि बड़ा आनंद हुआ, वर्षों के बाद मिले, आंखें ठंडी हो गयीं, कितना तड़पा, कितना रोया; इसको खूब दोहरा—दोहरा कर तैयार करके पहुंच गये। फिर तुमने यह सब दोहरा दिया। कुछ बात चूक गयी। शब्द आ गये, भाव नहीं रहा। अगर भाव था तो शब्दों की आयोजना करने की जरूरत न थी। जब भाव होते हैं, तो उनके योग्य शब्द अपने— आप पैदा हो जाते हैं। जब प्रेम होता है, तो प्रेम को कैसे निवेदन करना, यह प्रेम जानता है। इसके लिए अभ्यास नहीं करना होता।\nस्मरण रखना, जब तुम्हारे भीतर कोई चीज प्रकट होने को पक जाती है तो निश्चित प्रकट होती है। जब फूल खिलने के योग्य हो जाता है, जरूर खिलता है और सुगंध को लुटा देता है। इसके लिए किसी अभ्यास, आयोजन की आवश्यकता नहीं है।\n'पादोदक तुम पाद्यम् अव्याप्ते:।।\nभागवत मूर्ति के स्नानजल को ही पादोदक समझना चाहिए। जरूरत नहीं है कि कोई गंगा जाए, यमुना की तलाश करे, कि गंगोत्री खोजे पवित्र जल के लिए। नहीं, अगर तुमने प्रेम से, आनंद से अहोभाव से अपने घर में रखी पत्थर की मूर्ति पर भी अपनी प्रार्थना की वर्षा कर दी, प्रेम और आनंद से अपनी मूर्ति को नहला दिया तो उन चरणों से जो जल गिर रहा है वह गंगा से ज्यादा पवित्र हो गया। लेकिन खयाल रखना, वह गंगा से ज्यादा पवित्र मूर्ति के कारण नहीं हो रहा है। मूर्ति तो पत्थर है! वह गंगा से ज्यादा पवित्र किसलिए हो रहा है? तुम्हारे भाव के कारण हो रहा है। तुमने उस मूर्ति में भगवान का आविष्कार कर लिया है। तुम्हारे लिए वह मूर्ति नहीं है। तुम्हारे लिए वह मूर्ति, मूर्ति भगवान का प्रतीक हो गयी है।\nऐसा समझो कि किसी प्रेयसी ने तुम्हें एक रूमाल भेंट कर दिया—चार आना उसकी कीमत है। अगर तुम बाजार में जाओगे और लोगों को दिखाओगे कि इसकी कितनी कीमत है, तो कोई शायद चार आने में भी लेने को तैयार न हो। क्योंकि चार आने में तो नया मिल जाता है, इस पुराने रूमाल को कौन लेगा? लेकिन तुमसे अगर कोई कहे कि हम हजार रुपये देते हैं इस रूमाल को हमें दे दो, तो तुम देने को राजी न होगे। इस रूमाल में कुछ है, जो किसी और को दिखायी नहीं पड़ता। इस रूमाल में कुछ है, जिसे तुम ही जानते हो। तुम्हारे भाव का प्रतिष्ठापन हो गया है यह याददाश्त है। इसमें किसी को स्मृति छिपी है। इसमें प्रेम के कोई स्मरण छिपा हैं। इसमें प्रेम की कोई अपूर्व घटना छिपी है। मगर उसका अनुभव सिर्फ तुम्हें हैं। उसे सिर्फ तुम जानते हो। वस्तुत: वह रूमाल में नहीं है, तुम्हारे हृदय में है। रूमाल पर्दे का काम करता है। रूमाल को देखकर हृदय में जो है वह जग जाता है।\nइसको खयाल से समझ लेना।\nइसलिए जब मुसलमान हिंदू की मूर्ति तोड़ देता है तो वह भगवान की मूर्ति नहीं तोड़ रहा है। भगवान की होती तो तोड़ता कैसे? वह सिर्फ मूर्ति तोड़ रहा है। वह पत्थर तोड़ रहा है। वह नाहक मेहनत कर रहा है। और जब हिंदू उस मूर्ति की पूजा करता है तो वह पत्थर की पूजा नहीं कर रहा है—पत्थर होता तो वह पूजा ही क्यों करता? और अगर पत्थर की ही कर रहा है तो उसमें और मूर्ति तोड़ देनेवाले में कोई भेद नहीं है। जहां भाव आरोपित हो जाता है वहां मूर्ति-मूर्ति नहीं रह गयी, जीवंत हो उठी। मूर्ति पर्दा है।\nइसे ऐसा समझो कि तुम फिल्म देखने जाते हो, फिल्म पर्दे पर नहीं होती, पर्दा तो खाली है। पर्दा बिलकुल खाली ही होना चाहिए। अगर पर्दे पर कुछ हो तो फिल्म के होने में बाधा हो जाएगी। इसलिए पर्दा बिलकुल शुभ्र होता है, सफेद होता है, उसमें एक रेखा भी नहीं होती। कभी अगर पर्दे पर एक दाग होता है तो वह बाधा बन जाता है। एक रेखा होती है तो वह दिखायी पड़ती है हर चित्र के साथ। पर्दा बिलकुल शून्य होना चाहिए—शुभ्र, रिक्त। फिल्म तो पीछे 'प्रोजेक्टर' मैं छिपी होती है। पर्दा तो सिर्फ उस फिल्म को झेलने का उपाय करता है और झेलकर तुम्हारी आंखों तक लौटा देता है। अगर पर्दा न हो तो भी 'प्रोजेक्टर' चलता रहेगा लेकिन तुम्हारी आंख तक लौटेगी नहीं फिल्म। चली जाएगी जगत में चलती जाएगी, चलती जाएगी, तुम तक कभी लौटकर नहीं आएगी। तुम देख न सकोगे। पर्दा करता क्या है? पर्दा बीच में बाधा बन जाता है, वह जो फिल्म जा रही है, चित्र जा रहे हैं, रोशनी पर चढ़कर, उनको रुकावट डाल देता है, आगे नहीं जाने देता। रुकावट पड़ जाती हैं, वे धक्का खाकर लौट पड़ते हैं, लौटकर तुम्हारी आंख पर पड़ जाते हैं, तुम्हें दिखायी पड़ जाते हैं।\nमूर्ति पर्दा है। तुम्हारे हृदय में छिपा है भाव, 'प्रोजेक्टर ' वहां है। मूर्ति तो सिर्फ उस भाव को अनंत में नहीं खो जाने देती। मूर्ति पर से लौटकर भाव तुम्हारी आंख में फिर आ जाते हैं। मूर्ति तो ऐसे है जैसे दर्पण। तुम दर्पण के सामने खड़े हो गये। तुम जब दीवाल के सामने खड़े होते हो, तुम्हें कुछ नहीं दिखायी पड़ता। क्यों? क्योंकि दीवाल लौटाती नहीं। दीवाल पर भी तुम्हारी तस्वीर पड़ती है, तुम्हारी तस्वीर तो पड़ेगी ही, तुम खड़े हो तो तस्वीर तुम्हारी दीवाल पर भी पड़ रही है, लेकिन दीवाल लौटाती नहीं, पी जाती है। दर्पण की कला इतनी है, वह इतना चिकना है कि पी नहीं पाता। तुम्हारी तस्वीर सरक जाती है, वापस लौट जाती है, वापस लौटकर तुम्हारी आंखों में पड़ जाती है। तुम अपने को देखने में समर्थ हो जाते हो।\nमूर्ति दर्पण है। तुम्हारे भाव, जिन्हें तुम अभी नहीं पकड़ पाते सीधा—सीधा, मूर्ति से लौटकर स्थूल हो जाते हैं, दिखायी पड़ने योग्य हो जाते हैं। जो तुम्हारे भीतर अदृश्य में छिपा है, वह दृश्य बन जाता है।\nअब यह ऐसा ही समझो, कि जो मूर्ति को तोड़ देता है वह वैसा ही नासमझ है कि जैसे समझो तुमने कोई फिल्म देखी और तुम्हें बड़ा गुस्सा आ गया—कोई ऐसा दृश्य दिखायी पड़ रहा है कि जिसको तुम देखने को राजी नहीं हो, और उठायी छुरी और जाकर पर्दे को काट दिया। तुम्हें लोग पागल कहेंगे। पर्दे को काटने से क्या होगा? पर्दे को काटने से फिल्म नहीं कटती।\nमैं एक गांव में मेहमान था। गांव के मंदिर की मूर्ति किसी ने तोड़ दी, गांव बड़ा पागल था। एकदम पागलपन फैला हुआ था। मुसलमान थोड़े ही थे गाव में, हिंदू ज्यादा थे। और शक यही था कि मुसलमानों ने तोड़ी। यह शक स्वाभाविक हो जाता है। मेरे पास गांव के लोग आए और उन्होंने कहा कि हम क्या करें? हम आग में उबल रहे हैं! हम जला देंगे इन मुसलमानों को! मैंने उनसे कहा, मूर्ति ही तोड़ी है न, तुम्हारा भाव तो नहीं तोड़ा। कि तुम्हारा भाव भी टूट गया? तुम दूसरी मूर्ति रख लो! और फिर यह क्या पक्का है—कि इन्होंने मुसलमानों ने तोड़ी है?\nमैं तो नहीं देखता कि ये तोड़ सकते हैं। क्योंकि इनकी संख्या इतनी छोटी है कि ये तोड़कर और मुसीबत में पड़ेंगे। ये नहीं तोड़ सकते। बहुत संभावना तो यह है कि किसी हिंदू ने ही तोड़ी है, मुसलमानों को मारने के लिए, मुसलमानों को जलवाने के लिए। और यही बात सच निकली। तोड़ी थी हिंदुओं ने ही। हिंदुओं को भड़काने के लिए। लेकिन जब मैंने उनसे कहा—गांव के सीधे— सीधे लोग थे—जब मैंने उनसे कहा कि मूर्ति टूटने से तुम्हारा भाव टूट गया? तो उन्होंने कहा—नहीं भाव तो हमारा नहीं टूटा। मैंने कहा, यह मूर्ति तो पत्थर ही थी न, कभी बाजार से खरीदकर लाए थे न, अब दूसरी खरीद लाओ। मैं तुम्हें पैसे दे दूंगा। तुम दूसरी रख लो—दूसरा पर्दा लगा लो, उस पर अपने भाव को आरोपित कर दो।\nऔर तुम भूल गये हो कि इस देश में तो हमने कितनी सुविधा से मूर्तिया बनायी थीं। गांव के किनारे एक पत्थर पड़ा रहता है, किसी का दिल आ गया, उसी पर जाकर और सिंदुर पोत दिया, दो फूल चढ़ा दिये, मूर्ति हो गयी। यह देश अदभुत है! हर चीज को हम पर्दा बनाना जानते हैं। कोई मूर्ति कीमती होनी चाहिए—ऐसा थोड़ी ही है। तुम जानकर चकित होओगे, जब पहली दफा अंग्रेजों ने मील के पत्थर लगाए तो बड़ी मुश्किल में पड़ गये वे। क्योंकि गांव के पास से मील का पत्थर लगाया, दूसरे दिन आए तो वहा उन्होंने सिंदुर पोतकर फूल चढ़ा दिये हैं। वे पूजा करने लगे हैं। उन्होंने कहा, हनुमान जी हैं। हनुमान जी प्रकट हो गये। अंग्रेज बड़े परेशान थे, वे समझा—समझा कर हैरान थे कि मिल का पत्थर है! मगर हम तो पत्थरों को मूर्ति बनाना जानते हैं, हम तो कहीं भी अपने भाव को आरोपित करना जानते हैं।\nप्रसिद्ध कहानी है झेन फकीर इक्कू की। एक रात एक मंदिर में ठहरा। आधी रात को मंदिर के पुजारी ने देखा कि आग जल रही है बीच मंदिर में तो वह भागा आया कि मामला क्या है? देखा तो और हैरान हो गया। इस इक्कू को ठहरा लिया था क्योंकि प्रसिद्ध फकीर था। शक तो था पुजारी को, क्योंकि पुजारियों को सदा ही जानकारों पर शक रहा है क्योंकि जानकार और पुजारी का मेल नहीं होता। मगर ठहरा लिया था कि इतना प्रसिद्ध आदमी है क्या हर्जा है, रात रुकेगा, सुबह चला जाएगा। मगर उपद्रव हो गया। उसने बुद्ध की मूर्ति जला दी। लकड़ी की मूर्तियां थी मंदिर में।\nजापान में लोग लकड़ी की मूर्तियां बनाते हैं। वह बुद्ध की मूर्ति जलाकर आंच ताप रहा था। उस पुजारी ने सिर ठोंक लिया, उसने कहा तुम यह क्या कर रहे हो? तुम होश में हो कि तुम्हारा दिमाग खराब है? इक्कू ने बड़ी शांति से पूछा कि क्या मामला है? इतने उद्विग्न क्यों हो रहे हो? बात क्या है? उसने कहा तुमने बुद्ध को जला दिया है, पूछते हो, उद्विग्न हो रहे हो! पास में पड़े एक लकड़ी के टुकड़े को उठाकर उसने राख में कुरेदा। अब पूछने का मौका था पुजारी का, उसने कहा, अब तुम यह क्या कर रहे हो? उसने कहा, मैं बुद्ध की अस्थियां खोज रहा हूं। पुजारी ने कहा, तुम निश्चित पागल हो। इसमें अस्थियां कहां हैं? यह लकड़ी है। तो इक्कू हंसने लगा और उसने कहा कि जब तुम्हें पता है कि यह लकड़ी है, तो क्यों इतने अद्विग्न हो रहे हो? और एक—दों मूर्तियां मंदिर में हों, उठा लाओ। अभी रात बाकी है और बहुत सर्द है। और तुम भी तापो, मैं तो ताप ही रहा हूं। तुम क्या उद्विग्न हुए जा रहे हो? इस आदमी को ठहरा रखना खतरनाक था। पुजारी ने उसे रात ही बाहर निकाल दिया मंदिर के। सर्द रात थी। बर्फ पड़ रही थी। लेकिन उसने कहा, अब मैं तुम्हें मंदिर में नहीं टिकने दे सकता। या तो मुझे बैठकर रात भर तुम्हारे सामने देखना पड़ेगा, तुम कहीं दूसरी मूर्ति न जला दो। अब जो हो गया हो गया।\nसुबह उसने देखा कि वह मंदिर के सामने, वह मील के पत्थर के पास बैठा है, फूल चढ़ा कर प्रार्थना कर रहा है इक्कू। पुजारी ने पूछा, अब यह और क्या कर रहे हो? उसने कहा, पूजा कर रहा हूं। रोज सुबह भगवान की स्मृति करता हूं र तो कर रहा हूं। मगर पुजारी ने कहा, यह मील का पत्थर है! उसने कहा, अगर लकड़ी भगवान की मूर्ति हो सकती है तो मील का पत्थर क्यों नहीं! यह तो भाव की बात है, इक्कू ने कहा। जब जरूरत होती है लकड़ी की तो हम भाव हटा लेते हैं; जब जरूरत होती है भगवान की, हम भाव आरोपित कर देते हैं। अब सुबह पूजा का वक्त है, अब कहां जाएं, किस मंदिर में खोजें? यहीं हमने भगवान का आविर्भाव कर लिया। झुकने की बात है! यहीं झुक गये हैं। यहीं दो बातें प्रेम की उससे कह लीं, बात पूरी हो गयी। रात सर्द बहुत थी, तब हमने भाव हटा लिया था। तब हमने लकड़ी को कह दिया था, तू लकड़ी ही है, अब तू भगवान नहीं है।\nजिनके पास समझ है, दृष्टि है, उनके जीवन में यही होगा।\nपादोदक तू पाद्यम अव्याप्ते:।।\nभागवत मूर्ति के स्नान के जल को ही पादोदक समझना चाहिए। ' तुमने जहा भगवान का आरोपण कर लिया है, फिर उनको स्नान करवाया है, वह जो जल बह रहा है, वही गंगाजल है। वहीं अमृत है। कहीं और जाने की जरूरत नहीं है। तीर्थ अपना तुम बना ले सकते हो। सब तुम्हारे हाथ में हैं।\nमेरे इश्क का ही यह एहसान है\nतुम्हें देखिये क्या से क्या कर दिया\nहमीं से दैरो—हरम ने फरने पाया है\nन हम सरों को झुकाते न आस्तां होता\nहमने ही बनाए हैं मंदिर और मस्जिद\nउनके स्रष्टा हम हैं।\nअगर सर न झुकाते तो मंदिर कहां होता? तुम सर न झुकाते तो मूर्ति कहां होती? तुम्हारे सर झुकाने में सारा अगर तुम राज है। जिसको सर झुकाना आ गया उसके लिए सारा जगत परमात्मा हो जाता है, सारा जगत पर्दा हो जाता है। जिसे सर झुकाना न आया, वह लाख पूजा करे, लाख यज्ञ—हवन करें, उसके यश—हवन, उसकी पूजाएं, उसकी अकड़ को और अहंकार को और बढ़ाए चले जाते हैं, कम नहीं करते। ध्यान रखना, जो तुम्हें मिटाता हो, वह धर्म है। जो तुम्हें मजबूत करता हो वह अधर्म है। यह मेरी परिभाषा है।\nभावना से भगवान का आविर्भाव। स्व—स्फूर्ति से भगवान का आविर्भाव।\nसमर्पण में, निरहकारिता में, झुक जाने में भगवान का आविर्भाव\n'स्वयम् अर्पित ग्राहचम् अविशेषात।।\nअपनी समर्पण की हुई वस्तु ग्रहण करना उचित है, क्योंकि उसमें कोई भी विशेषता नहीं है।\nएक सवाल उठता है, उसका जवाब दिया है। सवाल उठता है कि तुमने परमात्मा को समर्पित किया कुछ, अपना जीवन समर्पित कर दिया समझो। भक्त को करना ही पड़ेगा; इसमें कम में काम भी नहीं चलेगा— अपना जीवन समर्पित कर दिया भगवान को फिर इस जीवन का हम उपयोग कैसे करें? जब उसे दे दिया, तो हम अब इसका उपयोग कैसे करें? इस बात को ही याद दिलाने के लिए एक प्रक्रिया सदियों से चलती रही है—वें सारी प्रक्रियाएं याद दिलाने के लिए हैं, सूचना मात्र हैं। तुम जाकर भगवान को भोग लगा देते हो, फिर वही भोग प्रसाद बन जाता है, फिर तुम उसको ले लेते हो, फिर उसे तुम स्वीकार कर लेते हो। उसमें एक सार का सूत्र छिपा है। भगवान को सब दे दो, सब लौट आता है, ज्यादा होकर लौट आता है। जब तुमने चढ़ाया तब उसे भोग का नाम दिया था और जब लौटता है तो उसका नाम प्रसाद हो जाता है। जो तुम देते हो वह तुम्हीं पर वापस आता है। लेकिन फर्क बहुत है अब। अब तुम लेने वाले हो। अब तुम स्वीकार करने वाले हो। अब तुम ग्राहक हो।\nऔर जब एक बार तुमने चढ़ा दिया, तो चढ़ाते से ही तुम्हारा तो रहा नहीं, इसलिए तुम्हें अब यह चिंता नहीं होनी चाहिए कि अपनी ही चढ़ाई हुई चीज कैसे वापस लूं? तुमने तो चढ़ा दिया, सब से तुम्हारी न रही। अब परमात्मा की मर्जी, वह वापिस देना चाहता है, तो तुम क्या करोगे?\nयह सूत्र कहता है— ' अपनी समर्पण की हुई वस्तु ग्रहण करना उचित है—कोई चिंता मत लेना— 'क्योंकि उसमें कोई भी विशेषता नहीं है'। तुम्हारी रही ही नहीं, विशेषता की बात ही क्या है! तुमने तो दे दी थी, परमात्मा ने लौटा दी है। अगर परमात्मा ने लौटा दी तो अनुग्रह से उसे स्वीकार कर लेना, प्रसाद मानकर स्वीकार कर लेना।\nऐसा समझो, जैसा मैंने कल, या परसों तुमसे कहा, संसार छोड्कर नहीं भागना है, संसार परमात्मा पर छोड़ देना है। सारा संसार समेट कर उसके चरणों में रख देना है कि यह रहा तेरे पास। अगर उसे ले लेना होगा तो वापस नहीं लौटेगा। वह तुम्हें उत्पेरणा देगा कि चले जाओ जंगल। मैं ऐसा नहीं कहता हूं कि कोई भी जंगल न जाए। परमात्मा जिसे भेजे वह जाए। अपने से कोई न जाए। बारीक भेद है। तुमने सब चढ़ा दिया परमात्मा पर, अब तुम प्रतीक्षा करो। अगर तुम्हारे मन में भीतर याद आ जाए बच्चे की और पत्नी की, तो मतलब साफ है कि परमात्मा कह रहा है—घर वापिस जाओ। अब तुम यह मत कहना कि यह बात तो मेरे गंदे मन से आ रही है। यहां गंदा कुछ भी नहीं है। सब उसका है, कैसे गंदा हो सकता है! और तुमने सब चढ़ा दिया। अब परमात्मा तुम्हारे ही मन से तो बोलेगा! और कहां से बोलेगा? तुम्हारी आंख से ही तो देखेगा! तुम्हारे विचार से ही सोचेगा। परमात्मा के पास अपने हाथ नहीं हैं, अपने पैर नहीं हैं। तुम्हारे हाथ ही उसके हाथ हैं, तुम्हारे पैर ही उसके पैर हैं।\nइंग्लैड़ में ऐसा हुआ पिछले महायुद्ध में। एक नगर के चौराहे पर जीसस की मूर्ति थी। जर्मनों के बम गिरे। वह मूर्ति खंड़— खंड़ होकर टूट गयी। टुकड़े—टुकड़े होकर गिर गयी। युद्ध के बाद लोगो ने सारे टुकड़े इकट्ठे कर लिये, और उन सारे टुकड़ों को मिलाकर मूर्ति बनानी चाही। मूर्ति तो बन गयी, सिर्फ दो हाथ के टुकड़े नहीं मिले। जो कलाकार उस मूर्ति को जोड़ रहा था, उसने बड़ी खोज की मगर वे दो हाथ नहीं मिले सो नहीं मिले। उसने एक अदभुत काम किया। उसने मूर्ति के नीचे एक पत्थर लगा दिया—मूर्ति अब भी खड़ी है। उसने एक पत्थर लगा दिया। वह पत्थर बड़ा प्यारा है, वह हाथ से भी ज्यादा काम का पत्थर हो गया है। उसने पत्थर पर लिख दिया है कि मेरे हाथ तुम हो, मेरे पास और कोई हाथ नहीं हैं।\nपरमात्मा के हाथ तुम हो। इसलिए तो इस देश में हमने परमात्मा को सहस्रबाहु कहा है—हजारों हाथ वाला। सब हाथ उसके हैं। सब मन उसके हैं। सब देहें। उसकी हैं। एक बार तुमने सब समर्पण कर दिया, फिर परमात्मा जो इशारा करता हो उसी इशारे से चल पड़ना। अगर कहे—जंगल, तो जंगल। अगर कहे—बाजार, तो बाजार। फिर तुम रहे ही नहीं। अब इसे प्रसाद पूर्वक स्वीकार करना। अब तुम अपनी पत्नी के पास नहीं जा रहे हो, परमात्मा भेज रहा है तो जा रहे हो। अब तुम अपने बेटे के पास नहीं जा रहे हो, यह परमात्मा का ही बेटा है, जिसकी रक्षा के लिए तुम्हें भेज रहा है तो तुम जा रहे हो।\nअगर कोई व्यक्ति इतनी मौन और शांति से जीवन को जिए कि जैसा परमात्मा जिलाए वैसा ही जीता चला जाए, तो यह जगत ही मुक्ति हो जाता है। जीवन मुक्ति इसी का नाम है। तुम चढ़ा दो, फिर परमात्मा जो लौटा दे उसे प्रसाद रूप ग्रहण कर लो। अपनी मर्जी बीज में मत लाओ। निर्णायक तुम मत बनो। कर्ता तुम मत बनो। निमित्त मात्र रह जाओ।\n'निमित्तगुणानपेक्षणात् अपराधेषु व्यवस्था।।\nनिमित्त, गुण और अनपेक्षा के अनुसार अपराध की व्यवस्था है।'\nतीन भूलें भक्त से हो सकती हैं, उन तीन भूलों से बचना। ये तीन अपराध शांडिल्य ने कहे हैं।\nपहला अपराध, निमित्त। निमित्त उस अपराध को कहते हैं, जो अनिच्छा से हो जाए। तुम चाहते भी नहीं थे, तुमने सोचा भी नहीं था, विचारा भी नहीं था और हो गया। आकस्मिक हो जाए। बिना पूर्व योजना के हो जाए। दुर्घटना की तरह हो जाए। यह सबसे छोटा अपराध है। ऐसी बहुत—सी भूलें हमसे हो जाती हैं। जो हम चाहते भी नहीं थे कि हों, हमने सोचा भी नहीं थीं कि हों। हमने उनको बल नहीं दिया था बस हो गयीं।\nदूसरा अपराध, गुण। साधक के स्वभाव से हो, आदत से हो। और बार—बार हो। पहली तरह की भूल कभी—कभार होती है, उसे क्षमा किया जा सकता है, वह कोई बड़ी भूल नहीं है। छोटी से छोटी भूल है, उसकी पुनरुक्ति नहीं होती। दूसरी भूल की पुनरुक्ति होती है। वह रोज—रोज दौड़ती है। तुमने कल भी क्रोध किया था, आज भी क्रोध किया, परसों भी क्रोध किया था और क्रोध तुम्हारी आदत बन गयी है। अब तुम आदत के कारण क्रोध करते हो। अब अगर तुम्हें क्रोध का मौका न मिले तो तुम तलाश करते हो, क्योंकि उसकी तलफ उठती है। अगर मौका बिलकुल भी न मिले तो तुम मौका ईजाद करते हो। कोई न कोई बहाना खोजकर तुम क्रोध कर लेते हो। मगर तुम क्रोध करोगे। यह ज्यादा बड़ा अपराध है।\nपहला अपराध तो दुर्घटना मात्र है। तुम राह पर चलते थे, किसी को धक्का लगा गया, जल्दी में थे, धक्का लगा गया किसी को, तुमने धक्का मारा नहीं, है भीड़ में चलते थे, किसी के पैर पर पैर पड़ गया। इसलिए क्षमायाचना कर लेने से ही बात समाप्त हो जाती है। कोई पाप का, अपराध का कोई भार तुम्हारे ऊपर नहीं पड़ता। तुमने कहा कि माफ करें, इतने में बात खत्म हो गयी। तुम जब कहते हों—माफ करें, तो उसका मतलब यह होता है, जानकर नहीं किया है, चेष्टा से नहीं किया है।\nमैंने सुना है, एक ग्रामीण आदमी शहर आया। शहर में कोई जलसा हो रहा था, उस जलसे में गया। किसी का पैर उसके पैर पर पड़ गया, उस आदमी ने कहा 'सॉरी'। उस ग्रामीण ने कहा कि हद हो गयी, पता नहीं क्या कह रहा है? एक तो पैर पर पैर मार दिया, ऊपर से गाली दे रहा है या क्या कर रहा है! खैर, उसने कहा कोई बात नहीं; अजनबी जगह है। फिर किसी आदमी का धक्का उसको लग गया। उस आदमी ने भी कहा— 'सॉरी' उसने कहा यह तो हद हो गयी। यह खूब तरकीब निकाली है इन लोगों ने। धक्का दिये जाओ, मारे जाओ, पैर पर पैर रखे जाओ और गाली भी दो। फिर कोई तीसरे आदमी से वही बात हो गयी। भीड़— भाड़ थी भारी। उसने निकाला जूता और जो सामने था उसके सिर पर दे मारा और कहा— 'सॉरी'। उसने कहा हद हो गयी, जो देखो वही मार रहा है और यह भी तरकीब अच्छी है, पीछे से 'सॉरी' कह दिया और चल दिये। क्षमा माग लेने का इतना ही अर्थ होता है कि मैंने जानकर नहीं किया है। अगर जानकर किया है तो क्षमा मांग लेने का कोई भी अर्थ नहीं होता।\nदूसरा अपराध जानकर किया जाता है, आदत के वश होता है, आकस्मिक नहीं है। पहला अपराध क्षम्य है, दूसरा अपराध क्षम्य नहीं है। तुम अपने भीतर जांच—पड़ताल करना। अगर कोई भूल कभी हो जाती है उसकी चिंता मत लेना बहुत। जीवन है, स्वाभाविक है। लेकिन कोई भूल रोज—रोज होती है, नियम से होती है, आदत का हिस्सा हो गयी, तुम्हारा स्वभाव बन गयी है, उससे सावधान होना। उससे बचना, उससे जागना। वही तुम्हें डुबाएगी।\nऔर तीसरा, अनपेक्षा। पहले से दूसरा पाप ज्यादा घातक है और दूसरे से तीसरा ज्यादा घातक है। अनपेक्षा का मतलब होता है, जो साधक की मूर्च्छा से हो। एक तो अपराध हो रहा है सिर्फ आकस्मिक, एक हो रहा है आदत से और एक हो रहा है मूर्च्छा से।\nमूर्च्छा हमें जकड़े हुए है।\nजैसे तुम जीवन में क्या कर रहे हो यहां? कोई धन कमाने में लगा है, उससे पूछो क्या करोगे धन का? उसने कभी सोचा नहीं। तुम उससे ज्यादा पूछो, जिद करो तो वह तुम पर नाराज भी होगा कि यह कहां कि फिजूल की बात लगा रखी है? अध्यात्म इत्यादि में मुझे कोई रस नहीं है। मुझे धन कमाने दो। धन ही तो है यहां सार, और क्या है? इस आदमी ने कभी जलकर सोचा भी नहीं एक क्षण को कि धन कैसे सार हो सकता है? धन की भला उपयोगिता हो, लेकिन धन जीवन का लक्ष्य नहीं हो सकता। धन कमाकर भी क्या करोगे अगर खुद को गंवा दिया? लेकिन वह दौड़ता रहेगा, दौड़ता रहेगा दौड़ते—दौड़ते गिर जाएगा एक दिन और जीवन भर धन ही इकट्ठा करता रहेगा और मौत आकर उसे उठा ले जाएगी, धन सब पड़ा रह जाएगा। यह मूर्च्छा है। यह कभी—कभी की भूल नहीं है, और ना आदत की भूल है, यह बेहोशी की भूल है। यह ध्यान का अभाव है। यह जग़ारूकता की कभी के कारण हो रहा है।\nकोई आदमी पद के लिए दौड़ में लगा है; वह यह पूछता भी नहीं कि पहुंचकर भी क्या करूंगा? पहुंच भी गया तो क्या होगा? मैं बन भी गया दुनिया का सम्राट तो उसमें सार क्या है? ऊंचे से ऊंचे सिंहासन पर बैठ गया, फिर? फिर क्या होगा? मैं तो मैं ही रहूंगा। कोई सिंहासन तुम्हें ऊंचा नहीं कर सकता, ऊंचा होने का भ्रम दे सकता है। तुम जैसे हो वैसे ही रहोगे। ऊंचाइयां भीतर होती हैं, बाहर सिंहासनों पर नहीं होती और धन भी भीतर घटता है, बाहर तिजोरियां में इकट्ठा नहीं होता। इसलिए कभी—कभी ऐसा हो जाता है कि बुद्ध और महावीर जैसा भिक्षु, नग्न खड़ा, ऐसा धनी होता है कि समृद्ध से समृद्ध आदमी फीके पड़ जाते हैं। और तुम धनियों को देखते हो, उनके चेहरे पर मक्खियां उड़ रही हैं, उन्होंने पाया क्या है? मिला क्या है? एक मूर्च्छा है। और सारे लोग दौड़ रहे हैं, वे भी दौड़ रहे हैं। तुमने कभी खड़े होकर सोचा नहीं रास्ते के किनारे कि जरा भीड़ से हटकर सोच भी तो लूं—मैं कहां जा रहा हूं? इतना समय कहां इतनी फुर्सत कहां, क्योंकि इतनी देर में दूसरे लोग आगे निकल जाएंगे। सोचने का समय ही नहीं मिलता—दौड़ ऐसी चल रही है। और जहां सब दौड़े जा रहे हैं वहां शिथिल होकर चलना, या किनारे होकर खड़े होना—लोग समझते हैं पागल हो गये हो क्या? क्या कर रहे हो यहां?\nध्यान का इतना ही अर्थ होता है कि दौड़ती भीड़ में से थोड़ी देर को हट जाओ, राह के किनारे बैठ जाओ, थोड़ी देर शात होकर जीवन को देख तो लो। तुम क्या कर रहे हो, किसलिए कर रहे हो? इससे होगा क्या? हारे तो भी हारोगे, जीते तो भी हारोगे, तो करने का प्रयोजन क्या है? सफल हुए तो भी असफल हो जानेवाले हो, असफल हुए तो असफल हो ही। यहां विषाद ही अंत में हाथ लगने वाला है। जिस व्यक्ति ने थोड़ा—सा राह के किनारे हटकर फौत में बैठकर सोचा है, समझा है, विमर्श किया है, वह फिर इस दौड़ में सम्मिलित न हो सकेगा। उसे धन और पद की दौड़ मूढ़तापूर्ण मालूम होगी। अज्ञान की दौड़ मालूम होगी। और जिस दिन यह मूर्च्छा टूट जाती है उस दिन व्यक्ति भीतर की यात्रा पर निकलता है अंतयार्त्रा पर निकलता है।\nतो तीसरा अपराध है, मूर्च्छा का। शांडिल्य कहते हैं, तीन अपराधों में पहला अपराध तो नाममात्र का अपराध है उसकी बहुत चिंता मत लेना। दूसरा अपराध बड़ा अपराध है, आदतें बहुत जोर से पकड़े हुए हैं। कोई शराब पी रहा है, वह आदत है। कोई सिगरेट पी रहा है, वह आदत है। कोई जुआ खेल रहा है, वह आदत है। कोई चोरी कर रहा है, वह आदत है।\nमैंने सुना है कि महाराष्ट्र के एक संत एकनाथ यात्रा पर जाते थे तो गांव के बहुत लोग उनके साथ जा रहे थे। उन दिनों यही रिवाज था कि अगर तीर्थयात्रा पर भी जाना हो तो किसी संत के साथ जाना। क्योंकि संत के साथ जाओगे तो ही तीर्थ पहुंचोगे। अकेले चले जाओगे, तीर्थ आ भी जाएगा मगर तुम पहुंचोगे नहीं, क्योंकि तुम्हें तीर्थ का कुछ पता नहीं है। जो पहुंच गया हो तीर्थ, उसके साथ तीर्थयात्रा पर लोग जाते थे। तो गांव के बहुत लोग एकनाथ के साथ हो लिये। गांव का एक चोर भी—जाहिर चोर; छोटे गांव जब थे दुनिया में तो सभी चीजें जाहिर थीं कि कौन चोर है, कौन जुआरी है, कौन शराबी है; छोटे गांव में बचे क्या, छिपे क्या?\nमैं एक बहुत छोटे—से गांव में पैदा हुआ—बचपन में अपने नाना के घर रहा। इतना छोटा गांव था कि मुश्किल से कोई ढाई सौ—तीन सौ आदमी थे। सब परिचित थे। एक रात एक चोर घूस आया। मुझे भलीभांति याद है। मेरे नाना को आदत थी दिन—रात पान चबाने की। छोटा—सा घर। उन्होंने मुझे भी उठा लिया मुझसे बात करने लगे, मेरी नानी को भी उठा लिया और पान लगा—लगा कर वह, चबा—चबा कर थूकने लगे। वह चोर बैठा है एक कोने में, वह उसी पर थूक रहे हैं, जब वह चोर की बरदाश्त के बाहर हो गया वह भाग गया। दूसरे दिन सुबह वह आया दुकान पर उनकी और कहा कि खूब किया, सारी कमीज खराब कर दी! छोटा गांव, चोर भी जानता है, साहूकार भी जानते हैं, कौन कहां है, कौन क्या कर रहा है? और वह कह भी गया आकर कि हद कर दी, चोरी का तो मौका ही कहां दोगे, रात भर तुम जागते ही रहे, और मेरी कमीज भी खराब कर दी! तो मेरे नाना ने उससे कहा—कोई फिक्र न करो, कमीज तुम यहां से दूसरी ले जाना। मगर सोच— समझ कर आया करो! कहां आ गये? थोड़ा खयाल रखा करो। कमीज तुम ले जाना दूसरी, तुम्हारी कमीज खराब हो गयी है।\nवह चोर भी एकनाथ के साथ जाना चाहता था, उसने कहा कि मैं भी चलूंगा। एकनाथ ने कहा, कि भाई, तेरी आदत पुरानी है—वह दूसरे नंबर का अपराधी था—तू चूकेगा नहीं अपनी आदत से। हम तुझे भलीभांति जानते हैं। क्योंकि मौका आया होगा कि वह एकनाथ तक की चीजें चुरा ले गया होगा। कि तू भाई न ही जा तो अच्छा। क्योंकि कई लोग जत्थे में होंगे, और तू चीजें—मीजें चुराका और परेशानी खड़ी होगी। तू बाज न आएगा, लंबी यात्रा है, फिर तुझे बीच से भेज भी न सकेंगे, लोग शिकायत भी करेंगे। पर उस चोर ने कहा, मैं कसम खाता हूं अब आपके सामने क्या, कसम खाता हूं कि चोरी नहीं करूंगा। जिस दिन से यात्रा शुरू होगी उस दिन से लेकर जिस दिन यात्रा अंत होगी तब तक चोरी नहीं करूंगा, आगे की मैं नहीं कहता। मगर यात्रा में नहीं करूंगा, यह तो आप वचन मेरा स्वीकार करो। एकनाथ ने कहा ठीक! दिन अच्छे थे वे। अब तो तुम साहूकार के वचन का भी भरोसा नहीं कर सकते, तब चोर के वचन का भी भरोसा किया जा सकता था। तब डाकुओं में भी एक भलापन होता था, अब भले आदमियों में भी डाकू हैं।\nचोर ने कहा तो एकनाथ ने मान लिया कि ठीक है। और चोर ने अपने वचन का पालन किया। महीनों लगे यात्रा में, लेकिन चोरी न की। लेकिन एक उपद्रव शुरू हुआ। उपद्रव यह हुआ कि एक आदमी के बिस्तर की चीजें दूसरे आदमी के बिस्तर में मिलें। किसी के संदूक की चीजें किसी और के संदूक में मिलें। मिल तो जाएं लेकिन चीजें बड़बड़ होने लगीं। एकनाथ को शक हुआ। उन्होंने पूछा उसको कि भई तू कुछ कर तो नहीं रहा है? उसने कहा कि देखिये, आपसे मैंने कहा कि चोरी नहीं करूंगा, सो मैं नहीं कर रहा हूं। लेकिन मेरा अभ्यास तो मुझे जारी रखना पड़ेगा। रात मुझे नींद ही नहीं आती। तो मैं चुरा तो नहीं रहा हूं, एक चीज मैंने नहीं चुरायी है, अगर इसके खीसे से निकालकर उसके खीसे में कर देता हूं तो मुझसे राहत मिलती है। फिर मैं निश्चित हूं जब दो—तीन बजे रात को कुछ काम कर लिया, तो फिर सो जाता हूं। अब इसमें आप बाधा न दो। चीजें मिल ही जाएंगी उनको, सभी यहीं हैं, कोई कहीं जाता नहीं है, मगर आप जानते ही हो लौटकर फिर मुझे काम तो अपना चोरी का करना ही पड़ेगा, तो अभ्यास। ऐसे अभ्यास चूक जाए! उस चोर ने कहा देखो, आप भी रोज भगवान की प्रार्थना करते कि नहीं, ऐसे मेरा यह काम है।\nतो एक अभ्यास, आदत से काम हो रहे हैं। वे ज्यादा घातक हैं पहले से। उनसे भी ज्यादा घातक तीसरे हैं। जो अभ्यास से भी ज्यादा गहरे हैं, आदत से भी ज्यादा गहरे हैं। क्योंकि किसी को सिगरेट पीनी हो, शराब पीनी हो तो सीखनी पड़ती है, लेकिन लोभ अनसीखा है; क्रोध अनसीखा है, किसी को जुआ खेलना हो तो सीखना पड़ता है। सीखोगे तो ही सीख पाओगे। जुआरियों का सत्संग मिलेगा तो सीख पाओगे। चोरों के साथ रहतौ तो चोरी सीख लोगे लेकिन लोभ, क्रोध, काम, मोह, उनको सीखना नहीं पड़ता। उनको हम जन्म के साथ लेकर आए हैं। वह हमारे जन्मों—जन्मों की मूर्च्छा हैं।\nशांडिल्य ने ठीक विभाजन किया, ये तीन अपराध हैं। तीसरा अपराध सबसे ज्यादा खतरनाक, उसे तोड़ो। और जब तीसरा टूट जाता है तो दूसरे के टूटने में बड़ी आसानी हो जाती है। जो स्वभाव को बदल दे, उसको आदत बदलने में कितनी देर लगाई? आदत तो ऊपर—ऊपर है। और जिसका दूसरा समाप्त हो जाता है, उसका पहला भी समाप्त होने लगता है। क्योंकि जितना जागरूक हो जाता है व्यक्ति उतनी ही आकस्मिक घटनाएं घटनी बंद हो जाती हैं। वह सम्हल कर चलता है, किसीके पैर पर पैर नहीं पड़ता। वह होशपूर्वक जीता है। फिर भी पहले तरह की घटनाएं शायद कभी घट सकती हैं। उनको कोई बहुत मूल्य नहीं है। क्षमा माग लेने से उनकी क्षमा हो जाती है। मगर दूसरे और तीसरे पर ध्यान रखना। सबसे ज्यादा तीसरे पर ध्यान रखना।\n'निमित्त, गुण और अनपेक्षा के अनुसार अपराध की व्यवस्था है।\n'पत्रादे: दामम् अन्यथा हि वैशिष्टचम्।।\nपत्र, पुष्प आदि दान में एक ही फल है। ' जग़ारूक होकर जियो, फिर परमात्मा को तुम कुछ भी चढ़ा दो, फल एक है। यह बड़ा अदभुत सूत्र है। तुम जाकर कोहिनूर हीरा चढ़ा दो, या बेलपत्री चढ़ा दो; सोने के ढेर लगा दो, या एक फूल चढ़ा दो, या फूल की पंखुड़ी ही सही, फल एक है। जागरूक व्यक्ति के द्वारा कुछ भी चढ़ाया जाए परमात्मा को, फल एक है।\nपरमात्मा के सामने न तो सोने का ज्यादा मूल्य है, और न फूल का कम मूल्य है। तूने लाखों चढाए कि दो—चार कौडिया चढाई इससे कुछ फर्क नहीं पड़ता। तुमने चढाया, इससे फर्क पड़ता है। स्मृतिकारों ने कहा है : 'देवता: भक्तिमिच्छन्ति।'\nअर्थात फल उतना ही होगा जितनी भक्ति है। क्या दिया, यह नहीं, वरन कैसे दिया, किस भाव से दिया, किस हृदय से दिया। 'देवता: भक्तिमिच्छन्ति'। देवता तुम्हारा भाव देखते हैं, तुम्हारी भक्ति देखते हैं। तो कभी—कभी ऐसा हो जाता है, एक धनी आदमी हजार रुपये भी देता है जाकर मंदिर में, अगर भाव बिलकुल नहीं होता। उसे हजार से कुछ फर्क नहीं पड़ता, दिये न दिये। और कभी कोई आदमी जाकर दो पैसे चढा देता है; लेकिन तब भी फर्क पड़ता है। हो सकता है जिसने दो पैसे चढाए उसके पास बस दो पैसे ही थे। उसने अपना सर्वस्व चढा दिया। जिसने हजार रुपये चढाए उसके पास करोडों थे, उसने कुछ भी नहीं चढाया। परम अर्थों में गुण का मूल्य है, मात्रा का नहीं। 'देवता: भक्तिमिच्छन्ति'। इस छोटे—से गीत को सुनो। कवि यात्रा पर जा रहा है, मित्र उसे विदा करने आए हैं।\nपुष्ट—गुच्छ माला दी सबने तुमने अपने अश्रु छिपाए\nएक चला नक्षत्र गगन में और विदा की आयी बेला,\nऔर बढा अनजान सफर पर लेकर मैं सामान अकेला,\nऔर तुम्हारे सबसे न्यारा—पन मैंने उस दिन पहचाना\nपुष्प—गुच्छ माला दी सबने, तुमने अपने अश्रु छिपाए\nरस्म अदा से जो चल आयी अदा उसे करना मुश्किल क्या,\nकिसको इसका भेद मिला है मुंह क्या बोल रहा है,\nदिल क्या पिघने मन के साथ मगर था जारी यह संघर्ष तुम्हारा,\nशकुन समय अशकुन का आंसू पलक—पुलों से ढलक न जाए\nपहली ही मंजिल पर सारे फूल और कलिया कुम्हलायीं,\nमुरझाए कुसुमों पर किसने आज तलक ममता दिखलायी,\nकलंक बहुत हो उनकी, फिर भी अलग उन्हें करना पड़ता है,\nसुधि के अंग बने वे जलकण जो कि तुम्हारे दृग में आए\nदिया भी नहीं कुछ, सिर्फ आंसू आ न जाएं आंखों में, इन्हें छिपाया। क्योंकि शकुन के क्षण में आंसू कहीं अपशुकन न मालूम पड़े। लेकिन सब दिये गये पुष्प—गुच्छ व्यर्थ हो गये, जल्दी ही सूख गये, कुम्हला गये। सुधि के अंग बने वे जलकण जो कि तुम्हारे दृग में आए।\nजो छिपाया और दिया भी नहीं, वहीं पहुंचा। भाव परखे जाते हैं। अंतिम कसौटी भाव की है। किसको इसका भेद मिला है मुंह क्या बोल रहा है,\nदिल क्या तुम मुंह से क्या बोलते हो, वह नहीं है प्रार्थना। तुम्हारा दिल क्या बोलता है, वही है प्रार्थना। 'पत्र, पुष्प आदि दान में एक ही फल हैं'। इसलिए यह चिंता मत करना कि मुझ गरीब के पास क्या है? मैं क्या चढाऊं? भाव की दृष्टि से तुम सभी सम्राट हो। भाव की दृष्टि से भगवान ने सभी को समान बनाया है। वह काव्य भाव का सभी को बराबर दिया है। तुम्हारे पास धन न हो, फिकिर मत करना; तुम्हारे पास पद न हो, फिकिर मत करना; तुम अपने को चढा ही सकते हो। तुम्हीं वास्तविक धन हो। तुम अपने भावों को तो चढा ही सकते हो फिर दो पत्ते भी पर्याप्त हैं।\nदो नैन कमल\nघूंघट में घनेरी रात लिये\nआंचल में भरी बरसात लिये\nकुछ पाए हुए, कुछ खोए भी\nकुछ जागे भी, कुछ सोए भी\nचंचल ऊषा के बान लिये\nगंभीर घटा का मान लिये\nसावन के सजल संगीत भरे\nकुछ हार भरे, कुछ जीत भरे\nकुछ बीते दिनों की करवट—सी\nकुछ आते दिनों की आहट—सी\nकिन गलियां दीप जलाये सखी!\nये भंवरे कित मंड़लाए सखी!\nसपनों से बोझल—बोझल\nकुछ घबराएं कुछ शर्माए\nकुछ शर्मा—शर्मा इतराए सखी!\nभेदी भेद न पा जाए\nकुछ उलझी—सुलझी आशाएं\nकुछ बूझी—बूझी भाषाएं\nकुछ बिखरे—बिखरे राग लिये\nकुछ मीठी—मीठी आग लिये\nअनुराग लिये वैराग लिये\nकिन गलियों दीप जलाए सखी!\nये भंवरे कित मंड़लाएं सखी!\nनैनों से ओझल—ओझल\nकुछ न भी चढ़ाया, आंखें गीली हो आयीं—दो नैन कमल—पर्याप्त है। प्रार्थना पूरी हो गयी। हृदय भर आया, पर्याप्त है, प्रार्थना पूरी हो गयी। तुम झुक गये। देह झुकी या न झुकी, गौण है। प्राण झुक गये। प्रार्थना पूरी हो गयी।\nपुकारो—आंसुओ से, भाव से, प्राणों से। चढाओ अपनी निजता, कुछ और चढाने का प्रयोजन नहीं। तुम्हारा धन परमात्मा के सामने धन नहीं है। परमात्मा के सामने सिर्फ तुम्हारा जीवन ही धन है। गमे—फिराक में दिल अश्कबार रहता है\nन दिन को चैन न शब को करार रहता है\nहर—एक लम्हा मुझे इंतजार रहता है\nअब इंतजार की घडि़या मेरी बिता जाओ\nमेरे रफीक! मेरे दिल—नवाज आ जाओ\nपुकारो—'मेरे रफीक! मेरे दिल—नवाज आ जाओ'। मेरे मित्र, मुझे ढाढ़स बंधानेवाले, पुकारो— 'मेरे रफीक! मेरे दिल—नवाज आ जाओ।\nतसब्यूरात पर दिन—रात छाए रहते हो\nखयाल—ओ—ख्वाब की दुनिया बसाए रहते हो\nअगचें रूह के अंदर समाए रहते हो\nमगर जो आग है दिल मे उसे बुझा जाओ\nनिगाहें ढूंढती हैं तुमको लालाजारो में\nतलाश करता है दिल तुमको चांदतारों में\nखयाल रहता है हर वक्त कोहसारो में\nभटक रही हूं निशा अपना कुछ बता जाओ\nतुम्हारी याद को दिल लगाऊंगी कब तक\nगमे—फिराक के सदमे उठाऊंगी कब तक\nउमीदो—दीन की दुनिया बसाऊंगी कब तक\nमैं जान हार रही हूं मुझे जिता जाओ\nमेरे रफीक! मेरे दिल नवाज आ जाओ\nपुकारो, उस परम मित्र को, उस परम प्यारे को। तुम्हारी पुकार तुम्हारा पूरा हृदय हो। तुम्हारी पुकार में तुम्हारे सारे प्राण समा जाएं। तुम्हारी पुकार तुम्हारी समग्रता से उठे। बस वही भक्ति है। और सब आयोजन व्यर्थ हैं। और सब विधि—विधान दो कौडी के हैं। शांडिल्य ने उन्हें यजन कहा है, भजन नहीं। बुद्धि से जो होता है, यजन, भाव से जो होता है, भजन। भजन से मिलता है भगवान। यजन से शायद संसार मिलता है। यत्न करोगे, धन कमा लोगे, पद कमा लोगे। लेकिन भगवान न तो यत्न से मिलता है, न प्रयास से। भगवान मिलता है जब तुम झुक जाते हो, परम हार में झुक जाते हो। जब तुम कहते हो, मेरे किये कुछ भी न होगा। जब तुम यह भ्रम ही तोड़ डालते हो कि मैं कुछ कर लूंगा, जब तुम्हारी असहाय अवस्था चरम शिखर पर पहुंचती है। बस उसी क्षण, उसी क्षण प्यारा आ जाता है। अगर नहीं आया है प्यारा, तो तुमने पुकारा नहीं, इतना ही स्मरण रखना। या तुमने पुकारा तो तुम्हारी पुकार झूठी थी। या तुमने पुकारा तो तुम्हारी पुकार हार्दिक न थी। या तुमने पुकारा तो तुमने शास्त्र की भाषा बोली अपने प्राणों की भाषा नहीं बोली।\nतुम्हारी प्रार्थना को तुम्हारे भीतर ही जन्मना है। जैसे फूल अपने पौधे पर जन्मता है, वैसे हर एक की प्रार्थना हर एक के जीवन में जन्मती है। और किसी की प्रार्थना तुम्हारी प्रार्थना नहीं बनेगी। मेरी प्रार्थना, मेरी प्रार्थना है, तुम्हारी प्रार्थना तुम्हारी प्रार्थना है। मेरी प्रार्थना को तोड़कर तुम पर लगा दूंगा, वह फूल तुमसे जुड़ेगा नहीं। वह उधार होगा। उससे तुम चाहे सज जाओ थोड़ी देर को, दुनिया को धोखा हो जाए, लेकिन उससे तुम्हारी रसधार न जुड़ेगी। वह जल्दी ही कुम्हला जाएगा, जल्दी ही गिर जाएगा। वह झूठा है। झूठे से बचो।\nआज के सूत्रों का सार है इतना ही कि तुम पराए से बचो, अपने को तलाशो। अपनी निजता से एक इंच भी चलो तो बहुत है और किसी और के कंधे पर चढ़कर हजार मील भी चले तो तुम चक्कर ही काटते रहोगे कोल्‍हू के बैल की तरह, कहीं पहुंचोगे नहीं। और ऐसा नहीं कि तुमने प्रार्थना नहीं की है, कि तुम मंदिर नहीं गये, मस्जिद नहीं गये, गुरुद्वारे नहीं गये, तुम गये हो मगर पहुंचे कहां? जरूर तुम कोल्‍हू के बैल की तरह चल रहे हो। जागो! जागकर अपनी जीवन दशा को ठीक से पहचानो। उस जागरण में, उस समझ में, एक बात तुम्हें स्पष्ट दिखायी पड़ जाएगी—उधार से काम चलनेवाला नहीं है। परमात्मा सिर्फ तुम्हें स्वीकार करेगा। तुम किसी और के चेहरे लगाकर गये तो तुम चूकते जाओगे। तुम्हें अपना ही चेहरा खोजना पड़ेगा। और वह चेहरा अभी उपलब्ध है, जरा मुखौटे हटाने पड़ेंगे। हिंदू का मुखौटा, मुसलमान का मुखौटा, ईसाई का मुखौटा, जैन का मुखौटा, शब्दों के मुखौटे। हटा दो सब। नग्न होकर पुकारों उसे और मिलन सुनिश्चित है।


लोरेस 10mg कैप्सूल: देखें उपयोग, दुष्प्रभाव, कीमत और विकल्प | 1mg\nहोम>लोरेस>लोरेस 10mg कैप्सूल\nलोरेस 10mg कैप्सूल एक दवा है जो आपके पेट में उत्पादित एसिड की मात्रा को कम करती है. यह पेट और आंत के एसिड से संबंधित रोगों जैसे सीने में जलन , एसिड रिफ्लक्स, और पेप्टिक अल्सर डिजीज का इलाज करने में मदद करता है.\nलोरेस 10mg कैप्सूल को दर्द निवारक दवाओं के लंबे समय तक इस्‍तेमाल के कारण होने वाले पेट के अल्सर और एसिडिटी की रोकथाम करने के लिए भी इस्तेमाल किया जाता है. यह प्रोटोन पंप इंहिबिटर (पीपीआई) के नाम से जानी जाने वाली दवाओं की श्रेणी से संबंधित है. इस दवा को, हो सके तो सुबह, खाने के एक घंटे पहले लिया जाना चाहिए. डोज़ आपकी अंडरलाइंग कंडीशन और दवा के प्रति आपके रिस्पॉन्स पर निर्भर करेगी. अगर आपके लक्षण जल्दी से ठीक हो जाते हैं तब भी आपको निर्धारित अवधि तक इसका सेवन जारी रखना चाहिए. आप समय समय पर काम मात्रा में भोजन करके इलाज की कुशलता बढ़ा सकते हैं और जैसे चाय और कॉफी जैसे कैफीन युक्त ड्रिंक्स, और मसालेदार या फैटी खाना खाने से बच सकते हैं.\nलोरेस कैप्सूल के मुख्य इस्तेमाल\nलोरेस कैप्सूल के लाभ\nसीने में जलन और एसिड रिफ्लक्स तब होता है जब आपके पेट से ऊपर की कोई मांसपेशी बहुत अधिक रिलेक्स हो जाती है तथा इस कारण से आपके पेट की सामग्री तथा एसिड ऊपर की ओर गति करके आपके इसोफेगस तथा मुंह तक आ जाते हैं. लोरेस 10mg कैप्सूल प्रोटोन पंप इनहिबिटर्स नामक दवाओं के समूह से संबंधित है. यह आपके पेट द्वारा बनाए जाने वाले एसिड की मात्रा को कम करता है और हार्टबर्न और एसिड रिफ्लक्स से जुड़े दर्द से राहत देता है. आप अपनी लाइफस्टाइल में कुछ बदलाव लाकर दवा के असर को बढ़ा सकते हैं. इनमें लक्षणों को बढ़ाने वाले खाद्य पदार्थों से बचना, अधिक बार कम कम खाना, अगर आपका वजन अधिक हैं, तो वजन घटाना शामिल है.\nजी.ई.आर.डी. एक क्रोनिक (लंबे समय तक चलने वाली) कंडीशन है जो कभी-कभी होने के बजाय हर समय हार्टबर्न होने के जैसी होती है. ऐसा इसलिए होता है क्योंकि आपके पेट के ऊपर की मांसपेशी बहुत अधिक आराम करती है और पेट की सामग्री को आपके एसोफेगस या मुंह में वापस आने देती है. लोरेस 10mg कैप्सूल प्रोटोन पंप इनहिबिटर्स नामक दवाओं के समूह से संबंधित है. यह आपके पेट द्वारा बनाए जाने वाले एसिड की मात्रा को कम करता है और हार्टबर्न और एसिड रिफ्लक्स से जुड़े दर्द से राहत देता है. इसके प्रभावी होने के लिए आपको इसे ठीक वैसे लेना चाहिए जैसा आपको बताया गया हो.\nलोरेस 10mg कैप्सूल प्रोटोन पंप इनहिबिटर्स नामक दवाओं के समूह से संबंधित है. यह आपके पेट द्वारा बनाए जाने वाले एसिड की मात्रा को कम करता है जो अल्सर को और नुकसान से सुरक्षित रखता है जब वह प्राकृतिक रूप से ठीक हो रहा होता है. अल्सर के कारण क्या हुआ है उसके आधार पर आपको इस दवा के साथ अन्य दवाएं दी जा सकती हैं. आपको दवा के प्रभावी तरीके से काम करने के लिए डॉक्टर द्वारा बताई गई अवधि तक इसे लेते रहना होगा, भले ही लक्षण दिखाई देना बंद हो जाए.\nलोरेस कैप्सूल के साइड इफेक्ट\nलोरेस के सामान्य साइड इफेक्ट\nलोरेस कैप्सूल का इस्तेमाल कैसे करें\nइस दवा की खुराक और अनुपान की अवधि के लिए अपने डॉक्टर से सलाह लें. लोरेस 10mg कैप्सूल को खाली पेट लेना चाहिए.\nलोरेस कैप्सूल किस प्रकार काम करता है\nलोरेस 10mg कैप्सूल एक प्रोटोन पंप अवरोधक है. यह पेट में एसिड की मात्रा को कम करने का काम करता है जिससे एसिड के कारण होने वाली अपच और सीने की जलन संबंधी परेशानी से राहत मिलती है.\nलोरेस 10mg कैप्सूल के साथ शराब का सेवन करते समय सावधानी बरतने की सलाह दी जाती है. कृपया अपने डॉक्टर से सलाह लें.\nगर्भावस्था के दौरान लोरेस 10mg कैप्सूल का इस्तेमाल करना असुरक्षित हो सकता है.. हालांकि, इंसानों से जुड़े शोध सीमित हैं लेकिन जानवरों पर किए शोधों से पता चलता है कि ये विकसित हो रहे शिशु पर हानिकारक प्रभाव डालता है. आपके डॉक्टर पहले इससे होने वाले लाभ और संभावित जोखिमों की तुलना करेंगें और उसके बाद ही इसे लेने की सलाह देंगें. कृपया अपने डॉक्टर से सलाह लें.\nलोरेस 10mg कैप्सूल स्तनपान के दौरान इस्तेमाल के लिए संभवतः असुरक्षित है. मानवो पर किए गए अध्ययनों से पता चलता है कि यह दवा मां के दूध में मिश्रित हो सकती है और बच्चे को नुकसान पहुंचा सकती है.\nयह ज्ञात नहीं है कि लोरेस 10mg कैप्सूल का गाड़ी चलाने की क्षमता पर असर पड़ता है या नहीं. यदि ऐसा कुछ भी मसहूस होता है तो गाड़ी ना चलाएं.\nकिडनी के मरीजों के लिए लोरेस 10mg कैप्सूल का इस्तेमाल पूरी तरह सुरक्षित है. लोरेस 10mg कैप्सूल की खुराक को कम या ज्यादा ना करें.\nलिवर की गंभीर बीमारियों से पीड़ित मरीजों में लोरेस 10mg कैप्सूल का इस्तेमाल सावधानी से किया जाना चाहिए. लोरेस 10mg कैप्सूल की खुराक में बदलाव की आवश्यकता हो सकती है. कृपया अपने डॉक्टर से सलाह लें.\nअगर आप लोरेस कैप्सूल लेना भूल जाएं तो?\nअगर आप लोरेस 10mg कैप्सूल निर्धारित समय पर लेना भूल गए हैं तो जितनी जल्दी हो सके इसे ले लें. हालांकि, अगर अगली खुराक का समय हो गया है तो छूटी हुई खुराक को छोड़ दें और नियमित समय पर अगली खुराक लें. खुराक को डबल न करें.\nओएम 10mg कैप्सूल\nलोरेस 10mg कैप्सूल के लंबे समय तक इस्तेमाल से हड्डियां कमजोर हो सकती है और मैग्नीशियम जैसे मिनरल की कमी हो सकती है. डॉक्टर ने जितने कैल्शियम और मैग्निशियम या उसके सप्लीमेंट्स लेने की सलाह दी है उसका पर्याप्त मात्रा में सेवन करें.\nलोरेस को निम्नलिखित में से किसी भी दवा के साथ लेने पर उनमें से किसी का प्रभाव बदल सकता है और इससे कुछ अनचाहे साइड इफेक्ट हो सकते हैं\nक्या आप लोरेस 10mg कैप्सूल से संबंधित कोई सवाल पूछना चाहते हैं?\nप्र. क्या मैं डोम्पेरिडोन के साथ लोरेस 10mg कैप्सूल ले सकता/सकती हूं?\nइस दवा को डोम्पेरिडन के साथ सुरक्षित रूप से ले सकते हैं क्योंकि क्लीनिक रूप से कोई हानिकारक प्रभाव नहीं है. इन दो दवाओं का एक निश्चित-खुराक संयोजन भी उपलब्ध है. डोम्पेरीडोन आंतो की गतिविधि बढ़ाकर काम करता है और लोरेस 10mg कैप्सूल पेट में एसिड के निर्माण को कम करता है. इसलिए, यह कॉम्बिनेशन एसिडिटी, हार्टबर्न, आंतरिक और पेट के अल्सर से जुड़े रिफ्लक्स एसोफेजाइटिस के इलाज में बहुत असरदार है.\nप्र. लोरेस 10mg कैप्सूल लेने से पहले मुझे क्या पता होना चाहिए?\nप्र. क्या लोरेस 10mg कैप्सूल के कारण डायरिया (दस्त) हो सकता है?\nक्यू. लोरेस 10mg कैप्सूल कितनी देर तक लिया जा सकता है?\nप्र. क्या लोरेस 10mg कैप्सूल से कैल्शियम की कमी और ऑस्टियोपोरोसिस हो सकती है?\nप्र. लोरेस 10mg कैप्सूल के लॉन्ग टर्म साइड इफेक्ट क्या हैं?\nप्र. क्या लोरेस 10mg कैप्सूल से विटामिन की कमी होती है?\nप्र. क्या लोरेस 10mg कैप्सूल का इस्तेमाल हृदय रोगियों में किया जा सकता है?\nA लाइसेंस वेंडर पार्टनर आपकी सबसे नज़दीकी लोकेशन से लोरेस 10mg कैप्सूल डिलीवर करेगा. जैसे ही फार्मेसी आपका ऑर्डर स्वीकार कर लेती है, फार्मेसी का विवरण आपके साथ शेयर किया जाएगा. आपके ऑर्डर की स्वीकृति आपके डॉक्टर की ℞ की वैधता और इस दवा की उपलब्धता पर आधारित है.\n₹ 17.64₹ 20.0512% की छूट पाएं\n₹ 17.24+ Free shipping and 5% cashback with


'पानी एक्‍सप्रेस' पर रेल मंत्री का ट्वीट, कहा- हम अपना बेस्‍ट कर रहे हैं - Railway Enquiry\nSat Jan 20, 2018 15:30:36 IST HomeTrains\nSat Jan 20, 2018 15:30:36 IST\nBlog Entry# 1835559\nPosted: May 06 2016 (18:09)\nLast Response: May 07 2016 (14:03)\nMay 06 2016 (14:34) 'पानी एक्‍सप्रेस' पर रेल मंत्री का ट्वीट, कहा- हम अपना बेस्‍ट कर रहे हैं\nEntry# 1835559 News Entry# 267005 Tags\nझांसी.केंद्र और यूपी सरकार के बीच 'पानी एक्सप्रेस' को लेकर छिड़ी जंग के बीच शुक्रवार सुबह इसे भरने का काम शुरू हो गया। इसे लेकर रेल मंत्री सुरेश प्रभु ने ट्वीट किया है। उन्होंने बुंदेलखंड को हैशटैग कर कहा है, 'झांसी स्टेशन पर 10 टैंकर पानी भरने का काम शुरू हो गया है। उम्मीद है ये शाम तक भर जाएंगे। हम अपना बेस्ट कर रहे हैं।' उन्होंने इसके साथ पीएम मोदी को भी टैग किया है। और क्‍या लि‍खा...\n- रेल मंत्री ने शुक्रवार सुबह ट्वीट कि‍या है।\n- इसमें उन्‍होंने विवादों...\nके बाद ट्रेन में पानी भरे जाने और सब अच्छा होने की उम्मीद जताई है।\n- उनके ट्वीट को रेल मंत्रालय ने रिट्वीट भी किया है।\nअधि‍कारि‍यों में गुटबाजी\n- एडीआरएम विनीत सिंह पानी भरे जाने के दौरान निरीक्षण करने पहुंचे।\n- उन्होंने मीडिया से बात करने से इनकार कर दिया।\n- यहां पानी भर रहे कर्मचारियों का कहना है कि उनसे कहा गया कि ट्रेन में पानी भरकर महोबा भेजना है।\n- वहीं अधिकारि‍यों ने इससे इनकार किया है।\n- डीसीएम और जनसंपर्क अधिकारी गिरीश कंचन ने कहा कि पानी लेकर यह ट्रेन कहां जाएगी, नहीं पता। जहां जरूरत होगी वहां भेजा जाएगा।\nअधि‍कारि‍यों ने और क्‍या कहा...\n- एडीआरएम विनीत सिंह गुरुवार को दिनभर कहते रहे कि पानी एक्सप्रेस महोबा जाने के लिए आई है।\n- उन्होंने महोबा डीएम से संपर्क किया, लेकिन महोबा प्रशासन ने पानी लेने से इनकार कर दिया।\n- रेलवे मंडल के जनसंपर्क अधिकारी गिरीश कंचन ने भी कहा कि टैंकर महोबा के लिए हैं, लेकिन खाली टैंकर आए हैं।\n- अब रेलवे के अधि‍कारि‍यों का कहना है कि ये टैंकर मरम्‍मत के लि‍ए कारखाना आए हैं।\nकारखाना के अधि‍कारि‍यों ने कि‍या इनकार\n- गुरुवार रात टैंकर मरम्‍मत के बारे में रेलवे कारखाना के अधिकारियों से पूछा गया।\n- उन्‍होंने साफ इनकार कर दिया कि उनके यहां कोई टैंकर मरम्मत के लिए आया है।\n- मुख्य रेल कारखाना प्रबंधक अतुल्य सिन्हा ने कहा कि ऐसा हो ही नहीं सकता।\n- जो टैंकर्स रतलाम से यहां भेजे गए हैं, उनकी मरम्मत की निर्धारित तिथि 2022 है।\n- इससे पहले इनकी मरम्मत नहीं की जा सकती है।\nसीएम ने केंद्र से मांगी मदद, उमा ने जताई नाराजगी\n- सीएम अखिलेश यादव ने जलाशयों से पानी लोगों तक पहुंचाने के लिए केंद्र सरकार से 10 हजार टैंकर्स की मांग की है।\n- उन्‍होंने कहा है कि बुंदेलखंड में 5,786 नए इंडि‍या मार्का-2 हैंडपम्पों की स्थापना के लिए 40 करोड़ रुपए जारी कि‍या गया है।\n- साथ ही 440 वाटर टैंकर की खरीद के लिए 9.94 करोड़ रुपए भी जारी किए गए हैं।\n- वहीँ, केंद्रीय मंत्री उमा भारती ने भी सीएम को पत्र लिखा है।\n- सीएम को लि‍खे पत्र में उन्होंने 'पानी एक्सप्रेस' को स्वीकार नहीं करने पर नाराजगी जताई है।\nवाटर ट्रेन पर भड़के शिवपाल यादव\n- यूपी के सिंचाई मंत्री शिवपाल यादव भी वाटर ट्रेन को लेकर भड़के हुए हैं।\n- उन्होंने कहा हमारे यहां लातूर जैसे हालात नहीं हैं।\n- हमारे यहां पानी की तो व्यवस्था है लेकिन पानी जमा करने की व्यवस्था नहीं है।\n- उन्होंने कहा कि बुंदेलखंड में किसी को भूख से मरने नहीं दिया जाएगा अगर अधिकारि‍यों ने लापरवाही की तो उनके खिलाफ कार्रवाई की जाएगी।\nमुख्य सचिव ने कहा बुंदेलखंड में बहुत है पानी\n- यूपी के मुख्य सचिव ने कहा कि बुंदेलखंड में पर्याप्त पानी है।\n- ऐसे में हमें किसी दूसरे राज्य से या केंद्र से पानी लेने की कोई जरूरत नहीं है।\n- बुधवार को हुई मीटिंग में भी ऐसा कोई फैसला नहीं हुआ कि केंद्र सरकार वाटर ट्रेन भेजे।\nइस तरह होती है टैंकर की सफाई\n- जानकार बताते हैं कि टैंकर हमेशा ऑइल और मिल्क के लिए ही बनता है।\n- कहीं आपदा की स्थिति में इनका इस्तेमाल अन्य कामों के लि‍ए किया जाता है।\n- टैंकर में अगर ऑयल होता है तो सबसे पहले इसकी भाप से धुलाई होती है।\n- सूखने के बाद इसकी केमिकल से धुलाई होती है। यह धुलाई कई बार होती है।\n- इसके बाद इसमें भरे गए पानी को बीकर में भरकर जांच के लि‍ए लैब में लाया जाता है।\n- अगर पानी में कि‍सी केमिकल का पता चलता है तो टैंकर की फिर से धुलाई होती है।\n- रतलाम से चलकर झांसी आई यह ट्रेन भी इस लंबे प्रोसेस से गुजर कर आई है।\n- इसके बावजूद यह ट्रेन तमाशा बनकर रेलवे यार्ड में खड़ी है।\nMay 06 2016 (18:09)\nRe# 1835559-1 Tags\nThe farmers are dying / committing suicide because of poverty and hunger in Bundelkhand and shameless UP govt is making mess with central govt and refusing aid provided.\nMay 06 2016 (19:43)\nRe# 1835559-2 Tags\nI have home town in Jhansi District Gursarai,the Water supply is very poor through Jal Nigam,water mafia is also active.But UP govt is not accepting water.\nMay 07 2016 (11:06)\nRe# 1835559-3 Tags\nPublic maza chakhayegi in logo ko iss bar ke election mai....\nMay 07 2016 (14:03)\nRe# 1835559-4 Tags\nPublic welfare se toh koi matlab hi ni h, kewal satta chahiye...PWD minister ko.


कांग्रेस से 'पंजा' छीनने के लिए चुनाव आयोग पहुंचे BJP नेता, दिया ये तर्क - Rahul gandhi congress bjp election commission ashwini upadhay - AajTak\nकांग्रेस से 'पंजा' छीनने के लिए चुनाव आयोग पहुंचे BJP नेता, दिया ये तर्क\nबीजेपी नेता ने कहा है कि अगर कांग्रेस के चुनाव निशान- हाथ के पंजे को नहीं बदला जाता है तो इससे संविधान के अनुच्छेद 324 और रिप्रजेंटेशन ऑफ पीपल्स एक्ट 1951 की धारा 130 के अनुसार स्वतंत्र और निष्पक्ष चुनाव कराने का उल्लंघन होता रहेगा.\nकांग्रेस का चुनाव चिन्ह (फाइल फोटो)\nनई दिल्ली, 29 जनवरी 2018, अपडेटेड 22:26 IST\nदिल्ली बीजेपी के प्रवक्ता और पेशे से वकील अश्विनी उपाध्याय ने चुनाव आयोग से कांग्रेस का चुनाव चिह्न 'हाथ का पंजा' रद किए जाने की मांग की है. उपाध्याय के मुताबिक चुनाव के दिन मतदान केंद्र पर 100 मीटर की दूरी तक चुनाव चिह्न का प्रदर्शन जनप्रतिनिधित्व अधिनियम की दारा 130 और चुनाव आचार संहिता के नियम4का उल्लंघन है.\nइसी का हवाला देते हुए उपाध्याय ने चुनाव आयोग को लिखित याचिका देकर कांग्रेस का चुनाव चिह्न 'हाथ का पंजा' रद किए जाने की मांग की है. उनका कहना है कि इंसान के किसी भी अंग के चित्र को चुनाव चिह्न के तौर पर किसी भी राजनीतिक दल को अलॉट नहीं किया जाना चाहिए.\nउपाध्याय ने सोमवार को मुख्य चुनाव आयुक्त ओ पी रावत से इस संबंध में मुलाकात की. उनका कहना है कि मुख्य चुनाव आयुक्त ने याचिका को देखने की बात कही है. उपाध्याय के मुताबिक उन्हें इस संबंध में सुप्रीम कोर्ट भी जाना पड़ा तो वहां भी जाएंगे.\nउपाध्याय का कहना है कि 'हाथ का पंजा' मानव अंग है और इसका प्रदर्शन मतदान के दिन वोटिंग से पहले और बाद में, मतदान केंद्र से 100 मीटर के अंदर और बाहर अक्सर किया जाता है. इससे किसी खास पार्टी के चुनाव चिह्न का प्रदर्शन होता है.\nउपाध्याय का तर्क है कि जनप्रतिनिधित्व अधिनियम की धारा 130 और चुनाव आचार संहिता के नियम के मुताबिक मानव शरीर का कोई भी अंग चुनाव चिह्न नहीं हो सकता, इसके बावजूद 1977 से कांग्रेस का चुनाव चिह्न 'हाथ का पंजा' बना हुआ है.\nदेश को आजादी मिलने के बाद कांग्रेस का चुनाव चिह्न कई बार बदल चुका है. 1950 में चुनाव आयोग ने कांग्रेस को दो बैलों की जोड़ी चुनाव चिह्न दिया था. 1969 में पार्टी के दो फाड़ होने के बाद चुनाव आयोग ने इस चुनाव चिह्न को फ्रीज कर दिया. एक धड़े (ओल्ड कांग्रेस) को तिरंगे में चरखा चुनाव चिह्न दिया गया. वहीं इंदिरा गांधी के नेतृत्व वाली नई कांग्रेस को गाय और बछड़ा चुनाव चिह्न आवंटित किया गया.\n1977 में चुनाव आयोग ने गाय और बछड़े की जगह कांग्रेस को 'हाथ का पंजा' चुनाव चिह्न आवंटित किया.\nउन्होंने कहा है कि छह राष्ट्रीय पार्टियों में से केवल एक को ही इंसानी शरीर के अंग का निशान दिया गया है. उन्होंने कहा है कि 75 राज्य स्तरीय दलों में से भी किसी को इंसानी शरीर का कोई अंग चुनावी निशान के तौर पर नहीं दिया गया है.\nउन्होंने कहा है कि आचार संहिता साफ तौर पर कहती है कि मतदान की तारीख से 48 घंटे पहले चुनाव प्रचार समाप्त हो जाएगा. चुनाव के दिन भी मतदान स्थल के 100 मीटर के पास चुनाव निशान नहीं दिखाया जा सकता है, लेकिन कांग्रेसी उम्मीदवार अपनी हथेली दिखाकर अपने चुनाव निशान का प्रचार करते हैं.\nउन्होंने ऐसी घटनाओं का भी हवाला दिया है, जब चुनाव अधिकारी से कांग्रेसी उम्मीवारों और एजेंटों की इस हरकत की शिकायत की गई थी. अश्विनी का कहना है कि चुनाव अधिकारी ने असमर्थता जताई थी कि वह किसी को अपना हाथ दिखाने से नहीं रोक सकते हैं. उन्होंने कहा है कि 2007 में एमसीडी के चुनाव में दिल्ली के तत्कालीन कांग्रेस अध्यक्ष रामबाबू शर्मा को इसी आधार पर चुनाव आयोग ने नोटिस जारी किया था और बाद में चेतावनी देकर छोड़ दिया था.\nबीजेपी नेता अश्विनी का कहना है कि चुनाव के दिन भी कांग्रेसी उम्मीदवार और एजेंट हाथ हिलाकर अपने चुनाव निशान का प्रदर्शन करते हैं और वोट की अपील करते हैं. उन्होंने कहा है कि ऐसा कांग्रेस को विशिष्ट चुनाव निशान मिलने की वजह से हुआ है. उन्होंने कहा है कि इसे रोकने के लिए चुनाव आयोग को कांग्रेस का निशान बदलना चाहिए और हाथ के पंजे या हथेली को चुनाव निशानों की अपनी सूची से भी हटा लेना चाहिए.\nबीजेपी नेता ने कहा है कि अगर कांग्रेस के चुनाव निशान - हाथ के पंजे को नहीं बदला जाता है तो इससे संविधान के अनुच्छेद 324 और रिप्रजेंटेशन ऑफ पीपल्स एक्ट 1951 की धारा 130 के अनुसार स्वतंत्र और निष्पक्ष चुनाव कराने का उल्लंघन होता रहेगा.\nअभिभाषण पर बोली कांग्रेस- पुरानी शराब को नए लेबल में पेश किया\nअब राजस्थान में BJP को कड़ी चुनौती देने की कांग्रेस कर रही तैयारी\nगरीब और आकांक्षी भारतीयों का अपमान कर रही कांग्रेस: BJP


वीडियो : बॉयफ्रेंड से बात करने की तालिबानी सजा, बीच चौराहे लड़की पर ऐसा सितम ढाए कट्टरपंथी - ,Lucknow Breaking News, Political News,Taaza Updates,Samachar LIVE,UP News\nHome / क्राइम / वीडियो : बॉयफ्रेंड से बात करने की तालिबानी सजा, बीच चौराहे लड़की पर ऐसा सितम ढाए कट्टरपंथी\nवीडियो : बॉयफ्रेंड से बात करने की तालिबानी सजा, बीच चौराहे लड़की पर ऐसा सितम ढाए कट्टरपंथी\nकिसी से फ़ोन पर बातें करना तो शायद कोई गुनाह नहीं है. जिससे दिल के तार जुड़े हो उससे बातें करना शायद गुनाह नहीं है. लेकिन एक लड़की को इसकी ऐसी सजा मिली की रूह कांप जाए, और कमाल की बात तो ये कि लड़की को सजा दी जा रही थी और कटटरपंथी मूक दर्शक बने हुए थे. वो देख रहे थे, हंस रहे थे, वीडियो शूट कर रहे थे. लड़की की चीत्कार में उन्हें जाने कैसा आनंद आ रहा था.\nइंसानियत पर प्रश्न चिन्ह लगाने वाला मामला सामने आया है अफगानिस्तान से, जहाँ एक युवती को लड़के से फोन पर बात करना महंगा पड़ गया. द सन’ की एक रिपोर्ट के मुताबिक, घटना अफगानिस्तान के हेरात प्रांत की है, जहाँ हफ्तागोला नामक क्षेत्र में एक युवती को फोन पर बॉयफ्रेंड से बात करने पर तालिबान ने उसे क्रूर सजा दे दी. और अब इस घटना का वीडियो भी वायरल हो रहा है.\nवीडियो में आप देख सकते है कि उस युवती को बीच चौराहे पर सरेआम 40 कोड़े मारे गए. कोड़े बरसाए जा रहे थे और बाकी लोग इस सजा का वीडियो बना रहे थे. बड़ी संख्या में मौजूद लोग इस सजा को देखने के लिए वहां पहुंचे थे और चुपचाप किसी मूर्त की खड़े एक टक देख रहे थे.\nरिपोर्ट के मुताबिक़ युवती अपने बॉयफ्रेंड से बात कर रही थी और ऐसा करते हुए उसे किसी ने देख लिया था. पहले तो उसे लोगों ने उसे खूब सुनाया गया, इसके बाद स्थानीय लोग उसे सजा दिलाने के लिए तालिबान के पास ले गए. वहां पूरी बात सुनकर मौलाना ने उसे सजा सुनाई.\nमौलाना ने युवती को कोड़े मारने की सजा सुनाई. और मौलाना द्वारा दी गई सजा पूरी करने के लिए के लिए युवती को सरेआम खड़ा किया गया. इसके बाद कोड़े मारने वाले बुलाए गए. देखते ही देखते युवती पर 40 कोड़े बरसाए गए युवती को जब कोड़े लग रहे थे तो वह माफी भी मांगती नजर आई. बुर्के में बैठी युवती अपनी गलती मान रही थी. रो रही थी और आसपास के लोग सिर्फ इस मोमेंट को देख रहे थे.\nरिपोर्ट के मुताबिक इस युवती ने शरिया कानून के खिलाफ जाकर अपने बॉयफ्रेंड से फोन पर बात की थी. ऐसा कहा जा रहा है कि यह फुटेज पहली बार 13 अप्रैल को फेसबुक पर शेयर किया गया था. ध्यान देने वाली बात है कि अफगानिस्तान से अमेरिकी सेना की वापसी का ऐलान हो चुका है और अफगानिस्तान में तालिबान फिर से मजबूत हो रहा है. . इस घटना का वीडियो वायरल होने के बाद एक बार फिर तालिबान की क्रूरता सबके सामने आ गई.


क्या BSP सुप्रीमो मायावती की वजह से अखिलेश यादव ने उठाया है ये कदम?\nआजकल मीडिया और सोशल मीडिया से दूर हो गए हैं अखिलेश?\nसमाजवादी पार्टी प्रमुख अखिलेश यादव अपनी हार के कारणों में कहीं मीडिया को भी शामिल तो नहीं कर रहे और इसी वजह से दूरी बना ली है?\nLast Updated: July 15, 2019, 9:27 PM IST\nआम चुनाव में गठबंधन को मिली अप्रत्याशित हार और बसपा सुप्रीमो मायावती के आरोपों से परेशान समाजवादी पार्टी के राष्ट्रीय अध्यक्ष अखिलेश यादव ऊबर नहीं पा रहे हैं. जबकि हर किसी को उम्‍मीद थी कि वह नयी रणनीति के साथ पार्टी में ऊर्जा का संचार करने के लिए कुछ कारगर कदम उठाएंगे, लेकिन ऐसा भी होता नहीं दिख रहा है.\n23 जुलाई के बाद उठाया ये कदम, लेकिन...\n23 मई को चुनाव में मिली करारी हार के बाद अखिलेश यादव ने सपा प्रवक्ताओं को हटा दिया था, जो कि अब तक बहाल नहीं हो सके हैं. जबकि मीडिया फ्रेंडली माने जाने वाले अखिलेश यादव अब पत्रकारों के सवालों को टालने में माहिर हो गए हैं. यही नहीं, लोकसभा चुनावों में हार के बाद सपा प्रमुख ने ना सिर्फ मीडिया बल्कि सोशल मीडिया से भी दूरी बना ली. यही वजह है कि 23 मई के बाद उनके ट्वीट की संख्या काफी कम हो गयी है या कहा जाए कि न के बराबर हो गयी है.\nइस दिन से सोशल मीडिया से हैं गायब\nयूपी की बार काउंसिल अध्यक्षा दरवेश यादव हत्याकांड में मीडिया में सीमित बयान और दो-तीन ट्वीट के बाद अखिलेश यादव सोशल मीडिया से भी गायब हैं. अखिलेश यादव मीडिया से क्यों दूरी बनाए हुए हैं इसका जबाब उनके पहले के बयानों में ढूंढा जा सकता है. वह बीजेपी को मुद्दे से भटकाने में माहिर पार्टी के साथ ही वादा खिलाफी करने वाली सबसे बड़ी पार्टी होने का बयान देते रहे हैं. मीडिया में बीजेपी के प्रचार-प्रसार को लेकर तंज कसने वाले अखिलेश अक्सर पीसी करने के बाद पत्रकारों से कहते थे कि इसे दिखा देना, इसे भी चला देना. जबकि मीडिया उनके बयानों को तवज्जों भी देता था.\nयू.पी. बार कौंसिल की दिवंगत अध्यक्षा के गाँव में भावभीनी श्रद्धांजलि.उत्तर प्रदेश सरकार को नैतिक ज़िम्मेदारी लेते हुए स्व. दरवेश यादव जी के परिवार को 50 लाख की आर्थिक सहायता देनी चाहिए. हम हाईकोर्ट के पीठासीन माननीय जज के स्तर पर इस हत्याकांड की जाँच करवाने की अपील करते हैं. pic.twitter.com/TtG1Qmaakj\n— Akhilesh Yadav (@yadavakhilesh) June 13, 2019\nफिर क्‍यों मीडिया से बनाई दूरी?\nअखिलेश यादव अपनी हार के कारणों में कहीं मीडिया को भी शामिल तो नहीं कर रहे और इसी वजह से दूरी बना ली है. जबकि गठबंधन कर लोकसभा की 10 सीटें जीतने के बाद मायावती सोशल मीडिया और मीडिया के सामने आ गयी हैं. मीडिया से दूर रहने वाली मायावती आम चुनाव के दौरान अपने ट्विटर एकांउट के सहारे सोशल मीडिया से जुड़ी और मीडिया उनको जमकर फालो कर रही है. वहीं, अखिलेश की तरह ही सोशल मीडिया के सहारे प्रदेश में हो रही घटनाओं के लिए केंद्र और प्रदेश सरकार को घेर रही हैं.\nक्‍या अखिलेश का ये कदम जरूरी था?\nआम चुनाव में पत्रकारों से अपनी रणनीति का खुलासा नहीं करने का बयान देने वाले अखिलेश यादव भले ही कोई नई रणनीति के तहत मीडिया और सोशल मीडिया से दूरी बना लिए हों, लेकिन लोकतन्त्र में राजनीतिक दलों को अपने विचारों और नीतियों के साथ जनता के बीच बने रहा भी जरूरी होता है.


6.39 इंच 1080 x 2340 पिक्‍सल, 19:5:9 रेशियो\nXiaomi Redmi Note 8 11,499 Go to Store\nXiaomi Redmi Note 8 12,132 Go to Store\nXiaomi Redmi Note 8 12,998 Go to Store\nरेडमी नोट 8 6.39 इंच डिस्प्ले के साथ आता है, जिसका रिजॉल्यूशन 1080 x 2340 पिक्‍सल, 19:5:9 रेशियो है. स्‍क्रीन टाइप आइपीएस एलसीडी (कॉर्निंग गोरिल्ला ग्‍लास 5) है.\nइमेज के लिए रेडमी नोट 8 में मेन कैमरा के साथ 1080p 30fps दिया है , जियोटैगिंग, HDR, पोट्रेट, पैनोरमा, EIS. वहीं 13 MP (f /2.0) फ्रंट कैमरा का सेकेंडरी सेल्‍फी कैमरा दिया गया है .\nरेडमी नोट 8 में नॉन-रिमूवल Li-ion 4000 mAh बैटरी दिया है .\nरेडमी नोट 8 11,499 रुपए है। रेडमी नोट 8\tअमेजन, अमेजन, अमेजन और सभी लीडिंग ऑफलाइन स्टोर्स पर उपलब्ध है।\nकैमरा फीचर जियोटैगिंग, HDR, पोट्रेट, पैनोरमा, EIS\nशाओमी कंपनी के तीन नए फोन की कीमत में कंपनी ने बढ़ोतरी की है। जीएसटी की दरों में हुए बदलाव की वजह से शाओमी कंपनी ने रेडमी नोट 8, रेडमी 8 और रेडमी 8ए डुअल फोन की कीमतों में इजाफा किया


जल्दबाजी में दूसरों के कॉस्मेटिक्स आप भी शेयर कर लेती होंगी। है ना? लेकिन स्किन एक्सपर्ट्स के मुताबिक, इससे जर्म्स ट्रांसफर होते हैं और स्किन। लोरक के लिए धन्यवाद, दुनिया में यूक्रेन के संगीतमय देश सीखा। उसने अपनी मातृभूमि और रूस में न केवल श्रोताओं का दिल जीता, बल्कि उनसे कहीं आगे भी। इंग्लैंड और फ्रांस, जर्मनी और हंगरी, तुर्की और पोलैंड, संयुक्त राज्य अमेरिका - इन देशों में यूक्रेनी कलाकार के बहुत सारे प्रशंसक हैं। बाइनरी विकल्पों के व्यापार का अभ्यास अमेज़ॅन ईएमआर ओपन सोर्स टूल जैसे विशाल मात्रा में डेटा के प्रसंस्करण के लिए उद्योग की अग्रणी क्लाउड बिग डेटा प्लेटफॉर्म है अपाचे स्पार्क, अपाचे हाइव, अपाचे HBase, अपाचे झपकी, अपाचे हुडी, और प्रेस्टो।\nबाइनरी विकल्पों के व्यापार का अभ्यास - बाइनरी विकल्प वेबसाइट\n40 पर ADX = बाजार शायद अधिक खरीददार या oversold है और एक ही स्थान के लिए कदम चाहिए लाभ की रक्षा करने के लिए बंद हो जाता है। Kucoin 2017 में स्थापित किया गया था और Bitcoins एशिया में व्यापार के सबसे बड़े बाइनरी विकल्पों के व्यापार का अभ्यास आंकड़े के लिए शीर्ष एक्सचेंजों cryptocurrency में है। cryptocurrency और कम कमीशन की एक बड़ी संख्या के लिए समर्थन।\nब्रिटिश पाउंड जैसी किसी विशेष मुद्रा जोड़ी के लिए समाचार कभी-कभी यूरो की तुलना में इसकी दिशा और अस्थिरता को अधिक मजबूती से प्रभावित कर सकते हैं। चार्ट को 1 मिनट से लेकर मंथली तक देखा जा सकता है, और यह अक्सर बाजार की दिशा को स्थापित करने के लिए उच्चतर और निचले समय के फ्रेम से ज़ूम इन और आउट करने में सहायक होता है। इस पर डोना कहती हैं, "मुझे ऐसा लगता है कि इससे मेरी विश्वसनीयता घटेगी."। कमोडिटी इंडेक्स काफी समय से बाइनरी विकल्पों के व्यापार का अभ्यास आसपास रहे हैं, लेकिन यह पिछले कुछ सालों से ही रहा है कि वे निष्क्रिय निवेश डॉलर की एक महत्वपूर्ण राशि के लिए बेंचमार्क बन गए हैं।\nवाडिया इंस्टीट्यूट बाइनरी विकल्पों के व्यापार का अभ्यास ऑफ हिमालयन जियोलॉजी जो कि विज्ञान और प्रौद्योगिकी विभाग, देहरादून के तहत हिमालय के भूविज्ञान के अध्ययन के लिए एक स्वायत्त अनुसंधान संस्थान है, के वैज्ञानिकों ने पाया है कि सिक्किम में ग्लेशियर अन्य हिमालयी क्षेत्रों की तुलना में अधिक परिमाण पर पिघल रहे हैं।\nवर्तमान में विश्व भर में 1500 से अधिक क्रिप्टोकरेंसी प्रचलित हैं। पिछले दिनों सोशल मीडिया कंपनी फेसबुक द्वारा घोषित लिब्रा के अतिरिक्त बिटकॉइन, एथरियम (Ethereum) आदि क्रिप्टोकरेंसी के कुछ उदाहरण हैं। तेजस्वी ने पूछा कि मछली का उत्पादन बढ़ाकर हर जिले में मछली बाजार की व्यवस्था क्यों नहीं की जाती. उन्होंने पूछा कि बिहार में पर्यटन की असीम संभावनाओं के बावजूद अब तक बिहार को पर्यटन केंद्र बाइनरी विकल्पों के व्यापार का अभ्यास के रूप में क्यों नहीं विकसित किया गया? तब मैंने स्टालिन को एनकेवीडी को कॉल के बारे में बताया। उन्होंने कहा, रुका हुआ है, और फिर मुझे गौर से देखा, कहा।\nऐप में सामान्य उपयोगकर्ता के अनुकूल इंटरफेस है जो की उन्नत सुविधाओं के लिए जाना जाता है। उपयोगकर्ता उस वीडियो के फ़ारमैट और रिज़ॉल्यूशन का भी चयन कर सकते हैं जिसे वे अपने डिवाइस पर सीधे डाउनलोड करना चाहते हैं। आइए Snaptube के बारे में और विस्तार से जानें और इसका उपयोग कैसे करें। आप यह भी पाएंगे कि अपनी पैकेजिंग और उस पैकेजिंग के अंदर के उत्पादों की ब्रांडिंग करना अधिक कठिन है। सौभाग्य से अधिकांश ड्रॉप शिपर्स आपको अपने ग्राहकों को भेजने से पहले वास्तविक उत्पादों के नमूने देखने की अनुमति देंगे। हालांकि, हजारों उत्पादों वाले ई-कॉमर्स स्टोर उनमें से हर एक का परीक्षण नहीं करेंगे, जो एक जोखिम भरा निवेश करते हैं जब कुछ आइटम उच्चतम गुणवत्ता वाले नहीं हो सकते हैं। USD / DKK: तेजी जबकि 6.3821 एक समर्थन स्तर है। तेजी जबकि बाइनरी विकल्पों के व्यापार का अभ्यास 6.3821 एक समर्थन स्तर है। 6.3821: हमारे धुरी बिंदु पर स्थित है। हमारी राय: तेजी जबकि 6.3821 समर्थन के स्तर है।\nBinomo से पैसे कैसे कमाएँ फरवरी 28, 2020\nधन प्रबंधन जुलाई 22, 2020


administrador क्या हैं? | Tradukka\nadministrador : अर्थ और परिभाषाएं\nadministrador क्या हैं?\ngustado का अर्थ क्या हैं? subcontratado का अर्थ क्या हैं? biliosos का अर्थ क्या हैं? pernocta का अर्थ क्या हैं? centavos क्या हैं? totem का अर्थ क्या हैं? obstaculizarse का अर्थ क्या हैं? autodidacta की परिभाषाएं novata की परिभाषाएं multitudinario की परिभाषाएं merengada की परिभाषाएं cantábrica का अर्थ क्या हैं? cilios की परिभाषाएं tributarle क्या हैं? divinizar की परिभाषाएं endiosado का अर्थ क्या हैं? endiosar की परिभाषाएं deificaron क्या हैं? poma का अर्थ क्या हैं? camillero क्या हैं? primäre की परिभाषाएं escolaridad की परिभाषाएं holoturia की परिभाषाएं palatal क्या हैं? abandonarse क्या हैं?\nabandonarlo की परिभाषाएं abandonaré क्या हैं? abalanzarse क्या हैं? abandonarà क्या हैं? abalorios क्या हैं? abandonan क्या हैं? abandonados का अर्थ क्या हैं? abandonado की परिभाषाएं abandonadas की परिभाषाएं abadesa क्या हैं? abacería क्या हैं? abandonaron क्या हैं? abalanzada का अर्थ क्या हैं? abacero की परिभाषाएं abadejo क्या हैं? abandonando का अर्थ क्या हैं? abanderado का अर्थ क्या हैं? abandonar का अर्थ क्या हैं? abalorio क्या हैं? abandonarla की परिभाषाएं abandona का अर्थ क्या हैं? abacera का अर्थ क्या हैं? abadía का अर्थ क्या हैं? abandonarse का अर्थ क्या हैं? abandonada क्या हैं?


विधानसभा चुनाव से पहले राम-राम पर आराम क्यों नहीं कर रहे हैं उद्धव ठाकरे?||shiv sena chief Uddhav Thackery ask government to make special law for ram mandir | blog - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nराम-राम पर आराम करने के मूड में क्यों नहीं हैं उद्धव ठाकरे?\nराष्ट्रवाद की लहर से साफ हो रही है चुनाव की तस्वीर\nदिल्ली में 14 लाख से ज्यादा लोगों का नहीं आया बिजली का बिल, ये है वजह\nलोगों का जीवन लील रहे मानसिक रोग, 15 साल में सवा लाख ने किया सुसाइड\nUpdated: October 9, 2019, 3:43 PM IST\nअयोध्या प्रवास के दौरान उद्धव ने कहा था कि, 'चुनाव में सब राम-राम करते हैं और फिर चुनाव बाद सब आराम करते हैं.'\nLast Updated: October 9, 2019, 3:43 PM IST\nविजयादशमी के मौके पर शिवसेना की पारंपरिक रैली में अध्यक्ष उद्धव ठाकरे ने राम मंदिर का मुद्दा उठाकर बीजेपी को चौंकाने का काम किया है. उद्धव ठाकरे ने मोदी सरकार से कहा है कि राम मंदिर बनाने का रास्ता साफ होना चाहिए और राम मंदिर निर्माण के लिए एक विशेष कानून बनाया जाना चाहिए.\nखास बात ये है कि महाराष्ट्र विधानसभा चुनाव से ऐन पहले उद्धव ठाकरे राम मंदिर के मुद्दे पर आखिर इतना ज़ोर क्यों दे रहे हैं? खासतौर से तब जब कि ये मामला सुप्रीम कोर्ट में विचाराधीन है इसके बावजूद उद्धव ठाकरे मोदी सरकार से विशेष कानून की मांग कर रहे हैं.\nशिवसेना अध्यक्ष उद्धव ठाकरे ने ये भी कहा कि प्रधानमंत्री नरेंद्र मोदी ने राम मंदिर पर नहीं बोलने की सलाह दी थी क्योंकि मामला उच्चतम न्यायालय में विचाराधीन है. लेकिन उद्धव के तर्क ये हैं कि राम मंदिर का मामला पिछले 35 साल से लंबित है.\nउद्धव कहते हैं कि, ‘अदालतें उस दिन बंद रहती हैं जिस दिन राम ने रावण का वध किया और उस दिन भी जब राम अयोध्या लौटे थे, लेकिन वहां मुद्दा यह है कि क्या राम ने अयोध्या में जन्म लिया था?'\nअब उद्धव एक तरह से अल्टीमेटम दे रहे हैं कि अगर इस महीने राम मंदिर पर कोर्ट का फैसला नहीं आता है तो अयोध्या में राम मंदिर बनाने के लिए विशेष कानून बनाया जाए.\nबड़ा सवाल ये है कि साल 1992 में बाबरी विध्वंस के 27 साल बाद अब अचानक से ही शिवसेना राम मंदिर को लेकर इतना आक्रमक क्यों होती जा रही है?\nअयोध्या का दो बार दौरा कर चुके हैं उद्धव ठाकरे\nशिवसेना का अध्यक्ष बनने के बाद उद्धव ठाकरे दो बार अयोध्या का दौरा कर चुके हैं. पहली दफे 24 नवंबर 2018 को वो पत्नी रश्मि और बेटे आदित्य ठाकरे के साथ अयोध्या आए थे और दूसरी बार 16 जून 2019 को उन्होंने अपनी पार्टी के 18 सांसदों के साथ राम-लला के दर्शन किए थे.\nअयोध्या प्रवास के दौरान उद्धव ने कहा था कि, 'चुनाव में सब राम-राम करते हैं और फिर चुनाव बाद सब आराम करते हैं.' उन्होंने कहा था कि साल 2019 में केंद्र में सरकार बने या न बने लेकिन मंदिर जरूर बनना चाहिए और इसके लिए केंद्र सरकार अध्यादेश लेकर आए. उद्धव ठाकरे का अयोध्या पहुंचकर राम लला का दर्शन करना साबित करता है कि वो बीजेपी को न तो इस मुद्दे का हाईजैक करने देगी और न ही राम मंदिर निर्माण पर ढील लेने देगी.\nसंसद में शिवसेना के सांसदों ने किया था प्रदर्शन\nतभी साल 2018 में संसद के शीतकालीन सत्र में शिवसेना के सांसदों ने राम मंदिर बनाने के लिए कानून बनाने की मांग की थी और धरना प्रदर्शन तक किया था. सांसदों की मांग थी कि पहले मंदिर बाद में सरकार. शिवसेना के सांसद संजय राउत ने कहा जब शिवसेना ने 17 मिनट में बाबरी ढांचा तोड़ दिया था तो फिर केंद्र सरकार को कानून बनाने में इतना वक्त क्यों लग रहा है?\nबाबरी विध्वंस की जिम्मेदारी बाला साहब ने ली थी\nराम मंदिर आंदोलन के दौर में अयोध्या में साल 1992 में विवादास्पद ढांचे का विध्वंस सबसे निर्णायक अध्याय रहा. बाबरी ढांचा ढहाए जाने के बाद सबसे पहले तत्कालीन शिवसेना अध्यक्ष बाला साहब ठाकरे ने जिम्मेदारी लेते हुए कहा था कि उन्हें अपने शिवसैनिकों पर गर्व है जिन्होंने ढांचा गिराया. राम मंदिर आंदोलन और बाबरी विध्वंस के बाद ही महाराष्ट्र की राजनीति में शिवसेना सत्ता की दावेदार बनी और साल 1996 में पहली दफे सरकार बनाने में कामयाब हो सकी. उस वक्त गठबंधन की सरकार में शिवसेना का पहला मुख्यमंत्री बना और मनोहर जोशी सीएम की कुर्सी पर बैठे.\nराम मंदिर आंदोलन से बदली बीजेपी की किस्मत\nलेकिन पिछले 27 साल में राजनीतिक हालात इस कदर बदले कि न सिर्फ केंद्र बल्कि महाराष्ट्र में भी बीजेपी सरकार बनाने में कामयाब हुई और अब महाराष्ट्र में बीजेपी की मुख्यमंत्री है.\nसाल 2014 के लोकसभा चुनाव में बीजेपी को राम मंदिर की वजह से भी बड़ी जीत मिली. यूपी में बीजेपी की जीत के पीछे भी राम मंदिर आंदोलन की धमक है. इसी तरह महाराष्ट्र की सियासत में बीजेपी के सत्ता के सिंहासन तक पहुंचने के सफर में भी हिंदुत्व और राम मंदिर आंदोलन की बड़ी भूमिका रही है.\nशिवसेना जबतक समझ पाती तब तक हिंदुत्व के रथ पर सवार होने वाली बीजेपी विकास के पथ पर चलते हुए सत्ता के शीर्ष पर पहुंच गई. कल तक छोटा भाई कहलाने वाली बीजेपी अब महाराष्ट्र की राजनीति में बड़े भाई की भूमिका में है और शिवसेना से ज्यादा सीटों पर चुनाव लड़ रही है.\nउग्र हिंदुत्व के बावजूद सियासी नेपथ्य में है शिवसेना\nयही वजह है कि उद्धव ठाकरे अपने शिवसैनिकों से माफी भी मांग रहे हैं. वो ये भी कह रहे हैं कि शिवसेना किसी के सामने झुकी नहीं है. बल्कि गठबंधन की वजह से कई शिवसैनिकों की सीटें बीजेपी के पास चली गई हैं. दरअसल, महाराष्ट्र की कुल 288 सीटों में से शिवसेना 124 सीटों जबकि बीजेपी 164 सीटों पर चुनाव लड़ रहे हैं.\nऐसे हालात में शिवसेना को लगता है कि राम मंदिर का मुद्दा कहीं न कहीं बीजेपी की कमज़ोर नस भी है. तभी वो राम मंदिर का मुद्दा उठाकर बीजेपी पर दबाव बनाने की रणनीति पर काम कर रहे हैं. वो बीच-बीच में बीजेपी को ये अहसास करा जाते हैं कि इस मुद्दे में शिवसेना की भूमिका बड़े भाई की रही है और इसे बीजेपी न भूले.\nतभी उन्होंने ये भी कहा कि शिवसेना के लिए राम मंदिर का मुद्दा राजनीति से ऊपर है और इसका महाराष्ट्र विधानसभा चुनावों से कोई लेना देना नही हैं. एक प्रकार से शिवसेना ने विधानसभा चुनाव से पहले राम मंदिर का कार्ड खेलकर बीजेपी को बैकफुट पर लाने की कोशिश की है. ये बताया है कि अगर फैसला राम मंदिर के पक्ष में नहीं आए तो भविष्य की सियासत का ब्लू प्रिंट क्या हो सकता है.\nराम मंदिर पर बीजेपी को लगातार घेरा\nमोदी सरकार पहले कार्यकाल में राम मंदिर निर्माण पर चुप रही. बीजेपी नेता अपने भाषणों में मंदिर का जिक्र करते रहे तो शिवसेना बीजेपी को घोषणा-पत्र का वादा याद दिलाती रही. बहरहाल, चुनाव में भले ही छोटे भाई की भूमिका में है लेकिन उसके तेवर बड़े भाई वाले ही हैं. यही वजह है कि उसने दशहरा के मौके पर राम मंदिर को लेकर बीजेपी पर निशाना साधने का मौका नहीं चूका. राम मंदिर के अलावा उद्धव ठाकरे ने समान नागरिक आचार संहिता लागू करने की बात भी की. साफ है कि अब राम-राम पर आराम करने के मूड में नहीं हैं उद्धव ठाकरे.\nFirst published: October 9, 2019, 3:23 PM IST


हिमाचल प्रदेश में बारिश ने किया लोगों का जीना मुश्किल, - Himsatta News\nहिमाचल में बारिश की तबाही ने मुश्किल के हालात बना दिए हैं. लगातार होती बारिश ने लोगों के रोज के काम काज पर असर डाला है. लोगों के घरों को काफी नुकसान हुआ है और प्रदेश के लोग अब दहशत में आ गए हैं.\nमानसून की इस सक्रियता के साथ पिछले6दिन से लोगों का बुरा हाल है. प्रदेश में फिर से ऑरेंज अलर्ट जारी कर दिया है.\nमौसम विज्ञान केंद्र शिमला ने 25 और 26 जुलाई को प्रदेश में भारी बारिश की संभावना जताई है. 25 जुलाई तक प्रदेश में येलो और 26 जुलाई को भारी बारिश का ऑरेंज अलर्ट जारी किया गया है. 28 जुलाई तक पूरे प्रदेश में मौसम खराब बने रहने का पूर्वानुमान है. ऐसे में लोगों में दहशत का माहौल है. इससे पहले, मंडी, शिमला, बिसालपुर सहित दूसरे जिलों में गुरुवार को दोपहर बाद बारिश हुई. शिमला शहर में 23 मिलीमीटर बारिश दर्ज की गई है. बिलासपुर जिले के कई हिस्सों में दोपहर बाद आधा घंटा बारिश हुई. चंबा जिले में डलहौजी में3मार्ग बाधित रहे. भूस्खलन से कुल्लू जिले में छह सड़कें बंद रहीं. कांगड़ा जिले में शाम को धर्मशाला, बैजनाथ, पालमपुर, डरोह, ज्वालामुखी और पंचरुखी में तेज बारिश हुई. सूबे में धान और मक्की के लिए बारिश लाभदायक है.\nमानसून की बारिश ने हिमाचल मे जम कर अपना केहर दिखाया है. पिछले 24 घंटों में प्रदेश की कई सडकें बंद पड़ी हैं, प्रदेश में बारिश के कारण जम कर तबाही हुई है. लोग अब ज्यादा डर कर जी रहे हैं. प्रदेश के लोगों ने इस बारिश में अपनों को भी खो दिया है.\nहम अपने समान की भरपाई तो कर लेते हैं पर अपनो को खोना सबसे बुरे कष्टों में से है. इसकी भरपाई कभी नहीं की जा सकती है.


'We miss you Shahrukh Khan' trending on Twitter, Fans waiting for Pathan! फैंस को फिर याद आए किंग खान, ट्विटर पर ट्रेंड हुआ 'वी मिस यू शाहरुख खान' - Hindi Filmibeat\nहाल ही में शाहरुख खान ने लंबे समय के बाद सोशल मीडिया पर एक पोस्ट किया था और इसके बाद से फैंस लगातार उनको लेकर पोस्ट कर रहे हैं। उनकी फैन फॉलोविंग कितनी तगड़ी है ये किसी से छिपा नहीं हैं। लंबे समय से वो किसी फिल्म का हिस्सा नहीं बने हैं और यही कारण है कि फैंस उनको अक्सर याद करते रहते हैँ। इस वक्त जो खबर सोशल मीडिया से सामने आ रही है वो काफी चौकाने वाली है क्योंकि फैंस शाहरुख खान को याद कर रहे हैं।\nजी हां, लगातार सोशल मीडिया पर ''हैशटैग वी मिस यू शाहरुख खान'' ट्रेंड कर रहा है। #WeMissUShahrukhKhan ट्रेंड ने ट्विटर पर बीते दिन अपने कब्जा किया हुआ था।\nगौरतलब है कि उनकी आखिरी फिल्म जीरो साल 2018 में रिलीज हुई थी और पिछले साल उनके बेटे आर्यन खान की गिरफ्तारी के बाद से उन्होंने ट्विटर पर अपने प्रशंसकों से बातचीत नहीं की है।\nएक फैन ने लिखा था कि.. "4 महीने हो गए हैं #WeMissYouSRK उम्मीद है कि वह जल्द ही वापस आएंगे।" एक अन्य प्रशंसक ने लिखा, "बॉलीवुड तुम्हारे बिना बॉलीवुड नहीं है।" इसके अलावा कई ऐसे फैंस हैं जोकि उनकी फिल्मो को लेकर बेकरार हैं।\nवर्कफ्रंट पर शाहरुख खान इस दौरान अपनी फिल्म पठान को लेकर काफी बिजी हैं और लगातार इसकी शूटिंग कर रहे हैँ। शाहरुख खान इस फिल्म में एक स्पाई के किरदार में नजर आने वाले हैं जो कि यशराज प्रोडक्शन की फिल्म है।\nदमदार किरदार नहीं निभाया है\nऐसा कहा जा रहा है कि शाहरुख खान ने इसके पहले इस तरह का दमदार किरदार नहीं निभाया है और इस फिल्म से उनकी वापसी काफी दमदार होने वाली है। शाहरुख खान इसके अलावा कई फिल्मों का हिस्सा बनेंगे लेकिन किसी तरह का आधिकारिक ऐलान उनकी फिल्मों को लेकर नहीं किया गया है।\nशाहरुख खान की फिल्म पठान में कैमियो करते हुए मेगास्टार सलमान खान भी नजर आएंगे और ये फैंस के लिए काफी शानदार साबित होगा है।\nदीपिका पादुकोण भी लीड रोल में\nपठान में कई बड़े सरप्राइज लोगों को मिलने वाले हैं क्योंकि इस फिल्म में विलेन के किरदार में सुपरस्टार जॉन अब्राहम नजर आने वाले हैं। इसके अलावा दीपिका पादुकोण भी लीड रोल में नजर आने वाली हैं। ऐसा कहा जा रहा है कि ये शाहरुख खान के करियर की सबसे ज्यादा कमाने वाली फिल्म हो सकती है।\n'We miss you Shahrukh Khan' trending on Twitter, Fans waiting for Pathan! Read these details which is viral now.


चंदक सरकार रिलीज़ की तारीख - मार्च 24, 2019\nयहां मुख्य बात अतिरंजना नहीं है। आखिरकार, सामानों की लागत दुकानों और बाजार की तुलना में कम परिमाण का एक क्रम होना चाहिए, लेकिन यह भी थोक की तुलना में थोड़ा अधिक है ताकि आप कमा सकें। सेना प्रमुख शुरुआती के लिए सर्वश्रेष्ठ विदेशी मुद्रा व्यापार मंच ने जमीनी हालात का जायजा लिया, LAC की स्थिति को जाना. अब शुक्रवार को राजनाथ सिंह से मुलाकात के दौरान सेना प्रमुख जमीनी हालात की जानकारी देंगे। मेरे बुमेरांग दिवस व्यापारी है, जो सभी सक्रिय अधिक मात्रा वायदा बाजार व्यापार, एक बाजार है कि आपके जीतने ट्रेडों जल्दी से भर सकता है में सभी महत्वपूर्ण कुंजी व्यापार तत्वों प्रदान करता है।\nबिटकॉइन इलेक्ट्रॉनिक हस्ताक्षर - यह सरल स्पष्ट शब्दों में क्या है: पासवर्ड एक नए खाते को सौंपा। बिटकॉइन नेटवर्क पर पंजीकरण करते समय, सभी उपयोगकर्ताओं को अद्वितीय हस्ताक्षर कुंजी दी जाती है। केवल उनकी मदद से आपके खाते से लेन-देन करना संभव है। इसके अलावा, बहु-हस्ताक्षर वाले कई लोगों का एक सामान्य खाता बनाने की संभावना है। इससे मुद्रा को स्थानांतरित करने के लिए, कम से कम दो-तिहाई खाता धारकों के व्यक्तिगत पहचानकर्ताओं की आवश्यकता होगी। वास्तव में, जटिल कोड और प्रोग्रामिंग सिद्धांतों को सीखना बिल्कुल भी आवश्यक नहीं है। आप वर्डप्रेस प्लेटफॉर्म के साथ काम कर सकते हैं और इसके आधार पर विभिन्न विषयों और दिशाओं की वेबसाइट बना सकते हैं।\nमनी मैटर्स की मात्रा क्यों अर्थव्यवस्था में परिचालित धन की मात्रा सूक्ष्म और व्यापक आर्थिक प्रवृत्तियों को प्रभावित करती है सूक्ष्म स्तर पर, मुफ्त और आसान धन की एक बड़ी आपूर्ति का अर्थ है अधिक निजी खर्च। व्यक्तियों को भी व्यक्तिगत ऋण, कार ऋण या घर बंधक जैसे ऋण प्राप्त करना आसान समय होता है। Janam Kundli App in Hindi: जन्म कुंडली कैसे बनाएँ, मोबाइल ऐप से जन्म कुंडली कैसे बनती है।\nमान लें कि एक व्यापारी नोकिया पर शुरुआती के लिए सर्वश्रेष्ठ विदेशी मुद्रा व्यापार मंच3महीने के यूरोपीय नकद-या-कुछ कॉल विकल्प खरीदता है (NOK। IPO यानि INITIAL PUBLIC OFFERING निवेश का प्रथम चरण है | जब कोई कंपनी पहली बार अपने शेयर जारी करने का प्रस्ताव लाती है तो उसे आईपीओ या सार्वजनिक प्रस्ताव के नाम से जाना जाता है | अधिक जानकारी के लिए IPO DEFINITION IN HINDI अवश्य पढ़ें।\nउदाहरण के तौर पर USA को ही लें। उनके पास डॉलर में दिए गए सभी ऋण हैं। यदि कोर्स कूदता है, तो लोग उन्हें भुगतान करने में सक्षम नहीं होंगे। बिटकॉइन को निपटान मुद्रा के रूप में उपयोग नहीं किया जाता है, क्रिप्टोक्यूरेंसी में कोई दीर्घकालिक पट्टा समझौते या ऋण नहीं हैं। यहां तक कि स्वयं बिटकॉइन संगठन, जो कर्मचारियों को एक बिटकॉइन मजदूरी का भुगतान करता है, कीमतें निर्धारित करता है, डॉलर का उपयोग करता है, फिर उसे अपनी मुद्रा में परिवर्तित करता है। वह मार्च तक का बकाया दे चुके हैं। और उसके बाद उन्होंने रिजर्व बैंक के निर्देश के मुताबिक, अगस्त तक ईएमआई नहीं देने का विकल्प चुना। इसके बावजूद उन्हें रोज़ रिकवरी एजेंटों की चार-पांच कॉल्स आती हैं। वे उनके वट्सऐप पर आधी रात के क़रीब मेसेज भी भेजते हैं। टीचर ने बताया, ‘मैंने उन्हें पूरी बात बताई। कि अगस्त तक मैंने किस्तें न चुकाने का विकल्प चुना है। इसके बाद भी अगर उन्हें लगता है कि मुझे पेमेंट करनी चाहिए तो मैं इस मामले को कानूनी तरीके से सुलझाने को तैयार हूं। तब भी वे नहीं माने। फोन करते रहे।’। ऑफ साइट पैसे कमाने tuscaloosa pmburg फ्रीलान्स आवाज नौकरियों पर है जो पीसी होगा।\nप्रश्न 4. नियोजन की सीमाओं पर विजय पाने के क्या उपाय हो सकते हैं? उत्तर: नियोजन की सीमाओं पर शुरुआती के लिए सर्वश्रेष्ठ विदेशी मुद्रा व्यापार मंच विजय प्राप्त करने के निम्नलिखित उपाय हो सकते हैं।\nउदाहरण के रूप में बताएं मैं 2009 तक दैनिक चार्ट को फिर से जारी करता हूं, और यह शिखर नहीं हुआ। क्योंकि, बाइनरी ऑप्शंस का एक स्टेप फंक्शन है, आप स्टॉक खरीद और बेचकर ऑप्शन की कीमत को * * रिबैलेंस नहीं कर सकते। इस तरह यदि आप एक द्विआधारी विकल्प के मालिक हैं, तो यह एक शुद्ध शर्त है, आप जीत गए या आप हार शुरुआती के लिए सर्वश्रेष्ठ विदेशी मुद्रा व्यापार मंच गए। क्योंकि जुआ खेलने के अलावा बाइनरी ऑप्शन खरीदने का कोई आर्थिक कारण नहीं है और क्योंकि आप जोखिम नहीं उठा सकते हैं, इसलिए बड़े बैंक बाइनरी ऑप्शंस से दूर रहते हैं, जिससे बहुत कम खिलाड़ी अंदर आ पाते हैं। यह सब कुछ आसान है, और इसके लिए आप प्रति घंटे लगभग 550 टेंशन कमा सकते हैं।\nवसा सभी प्रकार के आकारों और आकारों में आते हैं एक आयाम संतृप्ति की डिग्री है, जो कि उनके पास कितने दोहरे बंधन से संबंधित है, संतृप्त वसा वाले कोई भी नहीं, केवल एक ही होने वाले मोनोअनस्यूट्रेटेड वसा और दो या अधिक वाले पॉलीअनसेचुरेटेड वसा हैं। ऑक्सीजन डबल बंधन को तोड़ता है और वसा के ऑक्सीकरण को छोड़ देता है, जो मस्तिष्क के लिए समस्याग्रस्त है। ऐसे में बहुआयामी बांडों की वजह से पॉलीअनसेचुरेटेड वसा ऑक्सीजन के जोखिम के लिए सबसे कमजोर है। द्विआधारी विकल्प भारत निवेश के इस प्रकार के बहुत मुश्किल है, विशेष रूप से पहली बार निवेशकों के लिए है। उन्होंने यह भी PAMM खातों PAMM-पोर्टफ़ोलियो और इसलिए, निवेश के इस प्रकार छोटे के लिए एक अधिकतम विकल्प के रूप में माना जा सकता है की तुलना में एक बहुत छोटे लाभ लाता विविधता लाने के अपने निवेश पोर्टफोलियो।\nमैं अपनी कंपनी के आंतरिक, कर्मचारी-सामना करने वाले न्यूज़लेटर के बारे में एक साल से लिख रहा था जब हमने अपने विभाग में एक नए लेखक को काम पर रखा था और उस असाइनमेंट को बदलने का फैसला किया। मैं खुश था - आंतरिक समाचार पत्र बहुत उबाऊ हो गया था; यह एक चल रहे मजाक की तरह था कि कंपनी में कोई भी वास्तव में इसे नहीं पढ़ता है। मिथक: द्विवार्षिक विकल्प आपको लगता है कि एक गंभीर भविष्य के लिए पैदा करता है। एक व्यक्ति उद्यमी स्वभाव होने के लिए, वहाँ निवेश करने के लिए कोई बेहतर रास्ता है। जोखिम, बेशक, किसी भी निवेश के साथ के रूप में, रहते हैं। लेकिन वे आसानी से प्रबंधित करने सीख सकते हैं। बिजनेसमैन जहां पैसा भेजने के लिए शुरुआती के लिए सर्वश्रेष्ठ विदेशी मुद्रा व्यापार मंच यह काम करते हैं और लाभ बनाने का फैसला किया।\nएल्डर इंपल्स सिस्टम का उपयोग करना Binomo जनवरी 16, 2020


इटावा: इटावा में दिखा बाढ़ जैसा नजारा, नाला चोक होने से 50 से अधिक घरों में घुसा पानी\nइटावा में नाला चोक होने से 50 से ज्यादा घरों में पानी भर गया.\nइटावा (Etawah) में नगर पालिका (Municipality) की लापरवाही के चलते एक नाला चोक हो गया. जिसके कारण 50 से अधिक लोगों के घरों में पानी घुस गया. इसके बाद नाले को खोलने के लिए नगर पालिका के सैकड़ों कर्मचारियों (Employees) को काम पर लगाया गया.\nLast Updated: December 30, 2020, 10:48 PM IST\nइटावा. उत्तर प्रदेश (Uttar Pradesh) के इटावा (Etawah) जिले में नगर पालिका की बड़ी लापरवाही के चलते मेवाती टोला में एक नाला चोक हो गया, जिसके कारण कड़कड़ती ठंड में करीब 50 घरों के अंदर पानी घुस गया. इसके बाद नगर पालिका (Municipality) ने चोक नाले को खुलवाने के लिए3पम्प,4जेसीबी मशीनों के अलावा नगर पालिका के सैकडों कर्मचारियों को लगाया गया.\nपूस महीने में लोगों के घरों में नाले का पानी भरने से प्रशासनिक अफसरों में हडंकप मच गया. नाले के आसपास 50 से ऊपर घरों में पानी घुसने से लोग घरों में ही फसे रह गये. मेवाती मोहल्ले की रहने वाली सरीना बेगम ने बताया कि हम लोग सुबह 8 बजे से घर के बाहर हैं और घर जाने का कोई रास्ता नहीं है. ऐसे में जब तक नाले का पानी साफ नहीं हो जाता तब तक घर जाना संभव नहीं है.\nइसी मोहल्ले के रहने वाले राशिद ने बताया कि आज सुबह 8 बजे से अरविंद पुल से होकर गुजरने वाला यह नाला चोक हो गया. बताया जा रहा है कि नाले में कचरा फंसने से यह चोक हुआ है. इसके कारण आसपास के मकानों में पानी भर गया. नाले का पानी जब सड़क पर आया तो लोग फंस गए. ना तो कोई घर से बाहर निकल सकता था और ना ही कोई सब्जी लेने बाजार जा सका. इसे नगर पालिका की बड़ी लापरवाही माना जा रहा है.\nपालिकाकर्मी इस नाले में मना करने के बावजूद भी कचड़ा लाकर डालते थे, जिसके कारण ये समस्या खड़ी हो गई है. इस घटना के बाद लोगों ने नाराजगी जाहिर की है. लोग चैयरमेन से भी काफी नाराज दिखे. नाला चोक होने और लोगों के घरों में पानी घुसने की खबर पर एसडीएम सदर नाले को खुलवाने के लिए मौके पर पहुंचे. एसडीएम ने बताया कि चोक नाले को खुलवाने के लिए3पम्प,4जेसीबी मशीनों के अलावा नगर पालिका के लगभग सैकडों कर्मचारी लगे हैं.\nतो वहीं बड़ा सवाल खड़ा होता है एक ओर साफ सड़कों पर झाड़ू लगाकर नगर पालिका स्वच्छ भारत का नारा देती है और दूसरी ओर इस तरह की जमीनी हकीकत सामने आने का बाद धरातल पर स्वच्छ भारत मिशन पूरी तरह फेल होता नजर आ रहा है.


ऊना पर चैट करें। ऊना, इंडिया पर मुफ्त वीडियोचैट\nचैट रश • इंडिया • हिमाचल प्रदेश • ऊना • ऊना\nऊना पर चैट करें\nऊना में मुफ्त चैट रूम ⭐ कोई डाउनलोड, कोई सेटअप और कोई पंजीकरण नहीं यादृच्छिक वीडियो चैट ऊना में.\nऊना की चैट में कितने उपयोगकर्ता हैं?\nकिसी भी चैट में उपयोगकर्ताओं की संख्या दिन के समय पर निर्भर करती है। ऊना पर 17.569 निवासियों की आबादी है।\nअधिकांश उपयोगकर्ता दोपहर और शाम के घंटों के दौरान चैट से जुड़े हैं। यही कारण है कि ऊना में चैट से जुड़े उपयोगकर्ताओं की अधिकतम संख्या का अनुभव करने के लिए, पीक आवर्स के दौरान चैट से कनेक्ट करना हमेशा उचित होता है।\nऊना के बारे में सामान्य जानकारी\nऊना इंडिया (इंडिया) पर स्थित है और इसमें 17.569 निवासियों की आबादी है।\nवर्तमान में, चैट से जुड़े 8 से ऊना उपयोगकर्ता हैं। इसलिए, इसे आज़माएं और हमारे ऑनलाइन चैट से कनेक्ट करें और ऊना से ऑनलाइन उपयोगकर्ताओं से चैट करें।\nऊना के बारे में अधिक जानकारी\nऊना भारतीय राज्य हिमाचल प्रदेश में ऊना जिले का एक नगरपालिका परिषद शहर है। यह ऊना जिले के मुख्यालय के रूप में कार्य करता है। ऊना किला का घर है, जो एक ऐतिहासिक किला है और सिखों के पहले गुरु, गुरु नानक के वंशजों का पैतृक घर है।.\nनिकटतम शहरों के चैट ऊना पर करें\n13.11km • नांगल पर चैट करें 48.497\n13.35km • Santokhgarh पर चैट करें 8.877\n29.12km • गगरेट पर चैट करें 3.025\n30.24km • Garhshankar पर चैट करें 16.470\n33.43km • आनंदपुर पर चैट करें 15.229\n34.69km • होशियारपुर पर चैट करें 158.142\nऊना का स्थानीय समय GMT +5 घंटे है। यह समय क्षेत्र Asia/Kolkata का है।\nएक सामान्य नियम के रूप में, इंटरनेट पर चैट और अवकाश साइटों का सबसे बड़ा प्रवाह दोपहर और शाम को होता है। इसके कारण, यदि आप ऊना में चैट से जुड़े उपयोगकर्ताओं के साथ वार्तालाप आरंभ करना चाहते हैं, तो हम अनुशंसा करते हैं कि आप उस समय चैट का उपयोग करें जब ऊना शाम या रात में हो।\nजिज्ञासा और अन्य डेटा ऊना के बारे में\nऊना के पोस्टल कोड\nऊना के समुद्र स्तर से ऊपर\nऊना के समुद्र तल से मीटर में ऊँचाई 395 है।\nइसका अर्थ है कि ऊना के निवासी को समुद्र तल के वायुमंडलीय दबाव के संबंध में 95,67 प्रतिशत के वायुमंडलीय दबाव के साथ एक हवा है।\nऊना, इंडिया पर चैट करें